
Newroz a 2015'an de ku li hemû wargehên 
Kurdistan û diyasporayê ji aliyê milyonan 
kurdan ve tê pîrozkirin, gel li benda mizginiya 
aştî û yekitiya siyaseta kurd e. 


Di Newroz a 2015'an de ku Kurdistan nêzî 
serxwebûn, statû û çareseriyê ye, niha çavê 
raya giştî ya kurd li benda yekîtiya siyaseta 
kurd e. 

MANŞET 


BasNÛçe 23 - 29 Adar 2015 


'Di Newroz e de 
mizginiya yekîtiyê bidin' 



Rabia Çetin / Özcan Şahin 


C ejna netewî ya kurdan Newroz 
ji mêjve wek roja yekîtî, aştî û 
hevkariya kurdan tê bilêvkirin. 

Ev cejn wek di ciwanoka wê de tê gotin 
remza wejina netewî û serhildana dijî 
dagirkera ye jî. Di bihara 2015'an de ku 
Kurdistan nêzî serxwebûn, statû û çare- 
seriyê bûye çavê rayagiştî ya kurd li benda 
yekîtiya siyaseta kurd e. Şerwanên kurd 
ku ji Kerkûk'ê heta Efrîn'ê di bereyeke bi 
sedan kîlometre dirêj de li dijî DAÎŞ'ê, 
rejima Baasê û hemû cûre êrişkaran 
berxwedidin, ne tenê bo Kurdistanê, bo 
aştî û ewlekariya cîhanê jî wek mertalek 
tên binavkirin. Hevkarî û hemahengiya 
şerwanên kurd yên li beraya şer, ku bûye 
cihê şanaziya gelên nûjen û demokrat 
yên cîhanê, li dika siyaseta navxweyî 
wek pozberiya desthilatiyê reng dide. Li 
Newroz a 2015'an de ku li hemû wargehên 
Kurdistan û diyasporayê ji aliyê milyonan 
kurdan ve tê pîrozkirin, gel li benda 
mizginiya aştî û yekitiya siyaset û biryard- 
arên kurd e. 

BasNûçe derbarê rola Newrozê di jiyana 
siyasî û netewî ya 


kurdan de ji siyasetmedar, hunermend, 
nivîskar û rojnamevanên kurd pirsî. 
Baldaran bi boneya Newrozê hêviya xwe 
ya yekîtî û aştiya navxweyî ya kurdan anîn 
ziman ji BasNûçe'yê re wiha gotin: 


Serokê DDKD’ê îmam Taçier: 

Newroz yekem serhildana kurdan e. 
Kurdan di Newrozê de li hember dijminan 
yekîtiya xwe pêk anî û li dij zaliman şereki 
dijwar meşandin. Newroz roja serhildanê 
ye. Kurdan hemû daxwxazên xwe di vê 
rojê de pêk anîn û ji ber vê yekê ye ku vê 
rojê kirine cejn û her pîroz dikin. 


Siyasetmedar Shirwan Abdullah: 

Ez cejna Newrozê li hemû kesên ku li her 
dewerên Kurdistanê dijîn pîroz dikim. Bi 
taybetî cejna qehremanên ku li Rojava û li 
Başûr şer dikin pîroz dikim. Bang li hemû 
partiyên siyasî yên kurdan dikim: hêvî 
dikim ku di demeke ku DAIŞ’ê bi awayekî 
bi talûke berê xwe daye Kurdistanê 
yekîtî pêk were û parastina Kurdistanê 
bi hevparî bê kirin. Pêşmergeyên me yên 
qehreman li bi sedan kilometre şer dikin 
û welat diparêzin. Divê em ji wan xwedî 
derkevin. Hêvîdar im ku Newroz bibe 

wpcÎIpvcî Qctî îî tnrcitî îi a7nr\\\TP 


Berdevkê TEV-DEM’ê Aldar Xelîl: 

Em bawer dikin ku ew Newroz dê bibe 
wesîleya yekîtî û hevgirtina gelê Rojava û 
tevahiya Kurdistanê. Bibe wesîleya jîndar- 
bûna sîstema me ya Kurdistana Xweser 
û Demokratîk. Ew Newroz dê bibe cejna 
azadiyê. Em êdî bi rehetî dikarin bibêjin 
ku Rojava bûye pêşeng ji têkoşîna de- 
mokratbûna Sûriye’yê re. Bi vê boneyê bo 
herkesi banga me ew e ku di Newrozê de ji 
peyamên azadî û aştiyê xwedî derkevin. 


Cîgirê Sekreterê PDK’ê Mistefa 
Mewlûdî: 

Em hvî dikin ku di Newroza 2015’an de 
dagirkeriya DAIŞ’ê bidawî bibe û kurd 
yekitiyê saz bikin. Li Başûrê Kurdistanê 
Hikûmeteke kurd heye. Li Bakurê Kurd- 
istanê qonaxa diyalogê heye li Rojava 
kurd amadekariyên xwerêvebriyê dikin. li 
Rojhilatê Kurdistanê arîşe hene. Em hêvî 
dikin ku ew arîşêyên Rojhilat jî bi dawî 
bibin û bi Newrozê re ew ê di navbera me 
de pirek ava bibe. 


Serokê Giştî yê HAK-PAR’ê Fehmi 
Demîr: 

lMpwrny ii Kn Vnrrlçm tp wnfpvp Kprvwp- 


danê li hember dagirkerî û dîktatoran. 
Ji ber vê yekê Newroz roja neteweyî ya 
kurda ye. Yek ji wan unsurê ye ku behsa 
maf û azadiya kurdan dike û tesîra wê li 
ser yekîtiya neteweyî jî heye. 


Serokê PAK’ê Mustafa Özçelik: 

Newroz roja silavkirina berxwedana 
Rojava û Başûr e. Newroz ew ê bibe ew 
roja kurda ku naletê li DAIŞ’ê bînin. Roja 
pêkanîna yekîtîiya neteweyî û berzkirina 
nirxên Kurdistanî ye. Dema ku di vê 
çerçoveyê de bê dîtin ew roja ye ku li dest- 
keftiyên xwe xwedî derkevin. 


Endamê Daîmî yê Meclîsa KCD’ê 
Osman Özçelik: 

Newroz perçeyekî jiyana kurda ye. Newroz 
ew ê weke her salê îsal jî bi çeoşeke mezin 
bê pîrozkirin. Di vêçerçoveyê de Newroza 
2015’an ew ê bibe wesîleya yekîtiye. 


Parlementêri DEP f ê yê berê 
Mahmut Kilinç: 

Newroz weke cejneke berxwedanê tê 
bibîranîn. Neteweyîbûn jî bi pîrozkirina 
cejnên wisa pêk te. Di vê çerçoveyê de 
Newroza 2015’an ji bo kurdan rojeke 

Newroz bo gelê kurd rojeke 
zor girîng û dîrokî ye. Kurd 
derdikevin qadan û vê rojê pîroz 
dikin. Lê ne bawer im ku ew bibe 
wesîleya yekîkitî û hevgirtinê. Ji 
ber ku îdeolojiya partiyên kurdan 
ji hev dûr in. Hêvîdar im ku ew 
xelet derkevin û kurd yekîtiya 
xwe pêk bînin. Wekî hemû gelê 
me daxwaza me jî ew e ku êdî 
serekeyên kurdan li hev bikin û 
tifaqa navxweyî pêk bînin 



iMehdî Zana 


Êdî tu hêz nikare bi kurdan. Ne 
faşîzm, ne kapîtalîzm û ne jî 
komunîzm; Beriya her tiştî divê 
Kurdistan bê damezirandin. Ger 
ku em nebin yek em ê wunda 
bibin. Ez hêvî dikim ku ev Ne- 
wroza nû bibe wesîleya vê hêviyê. 
Bi vê mebestê ez Newroza hemû 
kurdan jî pîroz dikim. 


Mercên ku heta îro perçe- 
bûna kurdan ferz dikirin 
ji holê rabûne. Hêvîdar 
im Newroza 2015’an bibe 
wesîleya vê yekê. Lê divê 
em hemû ji bo van hêviyan 
xebatên xwe baştir û bi 
rêktir bikin. Hêviya ber- 
sivên erênî yên van pirsan 
ez vegerandim siyasete. 

Bi vê wesileyê ez Newroza 
2015’an pîroz dikim. 


Yekîtiya neteweyî ya kurdan 
yekîtiyeke derengmayî ye. Li 
dinyayê tu neteweyeke din ku 
weke kurdan belavbûyî dijîn 
tune ye. Em yek ji gelan in ku 
yekitiya wan a neteweyî qelse. 
Lê êdî li çar perçeyên Kurdis- 
tanê serê kî diêşe yên din xema 
serêşiya wî dikin. Li Rojava me 
vê yekê dît û êdî ramanên cûda 
û hesûdî ji holê rabû. Ew ê Ne- 
wroz jî vê yeke bêtir bigeşîne. 


Em hêvî dikin ku Newroza sala 
2015’an ji bo pêkhatina yekîtiya 
netweyî bibe pêngavek. Ew ê kurd 
bi yek rengî û bi yek dilî li hember 
neyarên xwe serkeftinan tomar 
bikin. Li Başûr ew ê serkeftin a 
kurda be. Em ê di şerê li Rojava 
jî de bi yekitiya xwe ya hevpar bi 
ser kevin. Sala 2015’an ew ê ji me 
re serkeftinan bîne. Divê em der- 
fetên li ber destên xwe bikarbînin 
û yekîtiyê saz bikin. 


Ez yek ji hunermendên kurd ên 
ku ji bo tafilê yekîtiya neteweyî 
pêk bê di nav partî, komele û ko- 
man de têdikoşim. Ji bo kurdan 
nêzîkî yekîtiyê bike û bejewendi- 
yên kurdan biparêze, kevneşopiya 
azadiyê Newroz pir grîng e. Ji bo 
em li dora berjewendiyên xwe yên 
neteweyî bicivin Newroz pir grîng 
e. Ez hevî dikim ku yekîtiya me ya 
di şer de peyda bûye di Newrozê 
de veguhere rastiyê. 



Divê kurd ne tenê li hemberî 
travmayên heyî lê di jiyana xwe 
ya rojane de jî aştiya navxweyî 
pêkbînin. Bo ku li derve prestîja 
me hebe divê aştiya me ya navx- 
weyî jî hebe. Hewce ye ku em 
wateyên weke ya Newrozê jî bi 
vê bîr û baweriyê bidin ber çavan 
û bo yekîtiya netewî ew dê bibe 
gaveke girîng. 


Ji Başûrê Kurdistanê, ji Kurd- 
istana Rojhilat Pêşmerge û 
yekîneyên PKK’ê bi hev re şer 
dikin. Ew tê wê wateyê: di warê 
pratik de hêzên kurd li eniyan 
dikarin bi hev re tevbigerin. Ew 
ji bo civaka me bingeheke zor 
mihîm e lê bingeha siyasî ji vê re 
ne amade ye. Lê em hêvî dikin ku 
tifaqa navxweyî pêk were. 


Hêvîdarim Newroza 2015’an bibe 
gava destpêkê ya yekîtiya kurdan. 
Ger ku yekîtiya neteweyî ya kurd 
pêk neyê, em ê hin êş û azarên 
mezintir bikêşînin. 

Hemû rêyên me di yekîtiya kur- 
dan de derbas dibe. Bi hêviya ku 
agirê di Newrozê de tê dadan bibe 
agirê yekîtiyê. 


Li her deverên Kurdistanê gel li 
ser piya ye û Newrozê pîroz dike. 
Divê ew Newroz bo aştî, azadî û 
yekîtiyê bibe şansekî mezin. Ji 
yekîtî û hevgirtinê pê ve çarekeye 
kurdan nîn e. Ez ji bo çar par- 
çeyên Kurdistanê dibêm, em dê 
kêngê bêne ba hev, emê kêngê 
yekîtiya xwe avakin. 



Giyanê Newrozê berxwedana 
Şengal, Mexmur, Kerkuk, Ko- 
banê ye. Zarokên kurdan ê qeh- 
reman çwa ku beyî ku cûdahiyê 
texîn navbera mêr ûn jinan li 
Kobanê bi serketibin li cihên din 
jî ev yek pêk anîbin, ev jî weke 
Newrozê ye. Ez hêvî dikim ku 
Newroza 2015’an bibe wesîleya 
yekîtî û teffaqa neteweyî. 



Jo ber ku em di bin zordestiyê 
dene em her tim Newrozê weke 
xelasiyê dibînin. Di vê çerçoveyê 
de Newroz bûye îfadeya yekîtî û 
hezkirinê. Xelkê kurd ê ku her 
tim rojên nebaş didît di rojeke 
wisa de derketiye seyranê û xwe 
avêtiyê hembêza xwezayê. Ji ber 
ku şervanên Başûrê Kurdistan û 
Rijavayên Kurdistanê erdnîgariya 
me diparêzin Newroza 2015’an 
gellekî manîdar e. 



Newroz cejna hemû gelên Rojhi- 
lata Navîn e. 

Lê belê ew ji bo kurdan tê wateke 
din. Li hêla din Newroza ku 
hêleke wê ya siyasî polîtîk heye ji 
bo me bû sembol. Di vê çerçoveyê 
de Newroz dikare me bigihîne 
hevdu. Ji ber vê yekê em Newroza 
2015’an girnig dibînin da ku 
derfet heye ku ew Newroz dikare 
bibe derfeta yekîtî û aştiya di 
navbera çar parçeyan de. 



Dema ku em li efsaneya Newrozê 
em dinerin tesîra wê li ser hest û 
rizgariyê bûye. Em niha jî dixwa- 
zin Newroz bibe wesîleya hesta 
wekheviyê. Şerê dawî yê li Kurd- 
istan ê pêk tê kurd nêzîkî hevdu 
kirin. Lê rast hatina Newroza 
2015’an ew ê bi van moralan bibe 
wesîleya yekîtiye. Peyamên ku ew 
ê di pîrozbahiyan de bên dayîn 
jî ew ê yekitiya neteweyî xurttir 
bikin. 



Em wisa bawer dikin ku ew ê 
Newroz bi giyanê yekîtî û hevgir- 
tina kurdan bêê pîrozkirin. îri ji 
her demê bêtir pedîvî bi vê yekê 
heye. Ez hêvî dikim ku yekitiyê 
di navbera kurdan de saz bike û 
wisa bê pîrozkirin. 

ROJAVA 


BasNÛçe 23 - 29 Adar 2015 


Rojava 

Şer 


û Newroz 


Hilbijartinên Kantona Cizîrê 


Vegera xelkê Kobanê, jinûveavakirin û digel pîrozbahiyên 
Newrozê hefteya borî li Kantona Cizîrê hilbijartinên şaredariyê 
bi rêve çûn. Hilbijartinên Kantona Cizîrê dîsa bû sedema bê 
rikberiya ENKS’ê û TEV-DEM’ê. ENKS’ê ragihand ku hilbi- 
jartin di bin desthilatdariya PYD’ê de pêk hatiye û ji Lêvegera 
Siyasî vekşiya. Li hêla din jî rêveberiya nû ya TEV-DEM’ê jî 
dest bi kar kir. 

Berdevkê TEV-DEM’ê Aldar Xelîl, di derbarê hilbijartinên 
Rojava de agahî dan BasNûçeyê. Xelîl, daxuyand kujevî rewşa 


şer xelkê Cezîre eleqe daye hilbijartinê û beşdarî wê bûne 
û tu arîşe derneketine. Xelîl wiha berdewam kir: “Herçend 
rewşa şer hebe jî bi hezaran mirov beşdarî hilbijartinên Cizîrê 
û nevçeyên wê bûn. Heta niha em bi tu arîşeyeke berbiçav 
rat nehatin. Hilbijartin ji hêla Desteya Hilbijartinê ve hat 
eşkerekirin. Heta ku dema îtîrazê hebe ew ê ew kes des bi kar 
nekin. Dibe ku xeletî hatibin kirin. Heta ku ew demê derbas 
bibe kesên hatine hilbijartin ew ê dest bi kar bikin û heta dema 
wan tijî bibe ew ê jî dev ji karê bidomînin.” _ 


Salih Batirhan 

W ek tê zanîn li herçar parçeyên 
Kurdistanê dema Newrozê ye 
û li hemû navçe, bajar, gund 
û bajarokên welat xelk bi coş û kelecan 
pêşwaziya Newrozê dike. Tevî ku Kurdis- 
tan ji gelek aliyan ve di bin êrîşên DAIŞ’ê 
de ye, gelek wendahî û dîlgirtî hene û 
bajar hatine wêrankirin jî, kurd Newrozê li 
hemberî van hemû pêhateyan weke pîroz- 
bahiya serkeftinê û tolgiritinê dihesibînin. 

Ji parçeyên ku DAIŞ’ê zirara herî mezin 
dayê bêguman Rojava ye û li wir jî hemû 
bajar û navçe li ber dengê çek û topan Ne- 
wrozê pêşwazî dikin. Bi saya destekftiyên 
hêzên kurd ên rizgarkirina bajar û gundan 
şêniyê Rojava li warên xwe vedigere û tevî 
jinûve avakirinê cejna biharê pîroz dike. 
li Rojava şer û pîrozbahiyên newrozê di 
heman govendê de digerin. 

DAIŞ ku beriya çend mehan li ser Sûriyê 
xwe bi cih kiribû û ji wan deverên bidestx- 
istî êrîşî bajarên Rojava kir bi taybetî jî Ko- 
banê dorpeçkiribû û bi berxwedana hêzên 
kurd ji herêmê hatibû dûrxistin. Her wiha 
DAIŞ niha jî hewl dide ku bajarên Kantona 
Cizîrê Serêkaniyê û Til Temir dagir bike. Li 
gelek deverên Rojava pevçûnên bi DAIŞ’ê 
re li kolanan tên kirin û gelek bajarok û 
gund ji destê DAIŞ’ê hatin rizgar kirin. Li 
hêla din tê gotin ku DAIŞ hewl dide ku dîsa 
êrîşî Kobanê bike. Hêzên kurd gehiştibûn 
keviya Çemê Feradê jî û ew herêm jî rizgar 
kiribûn. Hat zanîn ku li derdora Çemê 
Feradê jî pevçûnan dîsa rûdaye. Li Rojava 
ya ku şer heye û gelek şervanên YPG/YPJ’ê 
jiyana xwe jidestdan û bi sedan endamên 
DAIŞ’ê lê hatine kuştin de amadekariyên 
pîrozkirina Newrozê jî dest pê kirin. Li 
gelek bajaran pîrozbahiyan dest pê kiriye û 
li gelek deveran jî pîrozbahi û şer bi hev re 
birêve diçe. 

Xelkê Kobanê yê ku di 15’ê îlonê de bi 


êrîşa DAIŞ’ê re ji bajêr derketibûn û li 
Sirûca Rihayê bi cih bibûn bi razgariya 
Kobanê ya di 26’ê çileyê re dest bi vegera 
nava bajêr kirin. Êrîşên DAIŞ’ê yên bi 
bombeyên hawên, qemyonên bombekirî û 
bombebarana hêzên koalîsyonê yên li nava 
bajêr bajar wêran kiribû. Bi wêranbûna 
bajêr û nebûna binesaziya nava bajêr 
jiyana xelkê yê ku vedigerin jî dikeve bin 
metersiyê. Komîteya avakirina bajêr jî ji bo 
dabînkirina ava bajêr dest bi xebatan kir. 
Her wiha li bajêr dibîstanek jî hat tamîrki- 
rin û perwerdeyê jî dest pê kir. Li hêla din 
bangawaziyên alîkariyê yên rêveberên 
kantonê jî berdewam dikin. 

Li Kantona Efrînê Newroz 


Li Rojava’ya ku şer bi awayekî giran 
berdewam dike amadekariyên Newrozê jî 
bi lez berdewam dikin. Hevserokê Kantona 
Efrînê Hêvî Mistefa li ser rewşa dawî ya 
Efrînê da zanîn ku amadekariyên Ne- 
wrozê yên Efrînê bi coş didomin. Mistefa 
da,uyand ku weke rêveberiya Rojava wan 
serkeftineke mezin bi dest xistiye û ji bo ku 
xelkê Kantona Efrînê beşdarî Newrozeke 
aram bikin jî wan hemû amadekarî kirine. 
Di berdewamiya axaftina xwe de Mistefa 
eşkere kir ku weke Kantona Efrînê ew ji 
hemû êrîşan re amade ne û asayîş jî ji bo 
parastina xelkê li ser piya ye. Mistefa wiha 
axivî: “ Asayîşa me ji bi parastina xelkê her 
tim li ser piya ye. Ji bo ewlekariya Newrozê 
jî Lijneya Dîsîplînê ya Newrozê vebû. Ew jî 


ji bo ewlekariya qada Newrozê bi şev û roj 
li hember qadê ne.” 

Her wiha Mistefa ragihand ku li Kantona 
Efrînê amadekariyên hiljartina şaredariyan 
jî tê kirin û niha li bajêr serjimariya xelkê 
tê kirin. Mistefa eşkere kir ku piştî tespî- 
tkirina xelkê ew ê hilbijêrîn bêne kirin û 
qomîteya hilbjartinê amadekariyên xwe di- 
domîne. Mistefa wiha domand: “Qomîteya 
hilbijartinê amadekariyên xwe didomîne. 
Piştî pêşamadekariyan ew ê hilbijartinên 
şaredariyan jî bên kirin.” Di berdewamiya 
axaftina xwe de Mistefa li ser amadekarî 
û êrîşên El Nûsrayê yên li ser Efrînê jî 
rawestiya u da zanîn ku ew her tim li ser 
piya ne. Kêliya ku derfetê bibînin ew ê êrîşî 
kantonê bikin û ew ji pergalake demokratîk 
naxwazin û ji bo tirsê têxin nava gel ew 
propagandayan dikin. 


‘Hêzên kurd di pevçûnan de serkeftî ne’ 


Li Til Temir û Tel Abyadê li hember DAIŞ’ê şerê giran ber bi Serêkaniyê ve veguhestiye û seferberî ragihandiye. Temir Serêkaniyê de serkeftina hêzên kurd heye.” 

berdewam dike û li hêla din E 1 Nûsra jî ji bo êrîşkirina Rojnameger Ciwan Nedîm jî li ser behsa şerê Til Temir Navenda Ragihandinê ya YPG’ê jî daxuyand ku hewl- 

Kantona Efrînê dest bi hewldanan dike. Ji Qamişlo ji bo û Serêkaniyê kir û ragihand ku li Til Temir û Serêkaniyê dana êrîşeke DAIŞ’ê ya li derdora Til-Temir û Serêkaniyê 

parastina Serêkaniyê 100 ciwan beşdarî YPG/YPJ’ê bûn pevçûnên dijwar pêk hatine û hêdî hêdî rewş aram dibe hatiye feşkilandin û du girên di navbera Rawiya û Alya 

û Yekîneya Pêşmergeyan ya li gel YPG/YPJ’ê beşdarî û hêzên kurd di encama operasyonan de serkeftinan de cîh digrin ên stratejîk jî hatine desteserkirin û di 

operasyona dibe jî derbeyên mezin dide DAIŞ’ê. DAIŞ’a tomar dikin. Nedîm herwiha eşkere kir ku şerekî giran encamê de gelek endamên DAIŞ’ê hatine kuştin. Herwiha 

ku ji Kobanê hat derxistin niha jî êrîşî bajarên Hasekê û rûdaye û di encamê de hêzên kurd bi ser ketine û termên di daxuyaniyê de hat eşkere kirin ku berxwedana hêzên 

Serêkaniyê yê bi ser Kantona Cizîrê ve ne dike. Bi êrîşên endamên DAIŞ’ê bi xwe re anîne nava bajarê Serêkaniyê. kurd a li hember DAIŞ’ê ewê li Kantona Cizîrê berdewam 

DAIŞ’ê re hêzên kurd li herêmê dest bi operasyonan kir. Nedîm wiha berdewam kir: “Doh li Serêkaniyê û Til bike û hewla DAIŞ’ê ya êrîşan jî bi operasyonan ji holê 

Hat zanîn ku DAIŞ bi yekîneyên taybet êrîşî herêmê dike Temirê şerekî giran hebû. Vê sibehê hêzên kurd termên hatine rakirin û hêza yekîneyên taybet ê DAIŞ’ê jî hatiye 

û hêzên kurd jî yekîneyên Amûdê, Qamişlo û Tirbespiyê endamên DAIŞ’ê anîn nava bajêr. Di pevçûnên liTil feşkilandin. 

Hêzên kurd û suryanî di heman eniyan de ne 

Di berdewamiya axaftina xwe de Nedîm bilevkir ku hêza leşkerî ya bi ser Meclîsa 
suryaniyan a Kantona Cizîrê ve ye jî beşdarî şerê DAIŞ’ê dibe û li gel YPG’ê li navendên . 
bajêr şer dike. Nedîm axaftina xwe wiha domand: “Hêzên suryanî li Til Temirê dimînin. 
Hêza ku rû bi rû şerê DAIŞ’ê dikin hêzên kurd in. Hêza Sotaro ya mesîhî ku li gel YPG’ê i 
şerê DAIŞ’ê dike ji Til Temir dernakeve.” 



“Wê Newroz bibe yekitiya kurdan” 

Xelîl li ser amadekarî û pîrozbahiyên Newroza Rojava jî rawestiya û da 
zanîn ku li hemû navçeyên Rojava pîrozbahiyên Newrozê destpêkirine û 
ewê xelk bi giştî beşadarî Newrozê bibe. Xelil, di berdewamiya axaftina 
xwe de bal kişand ser giringiya Newrozê jî û axaftina xwe wisa bi dawî kir: 
“Em dikarin bêjin ku hemû amadekarî hatine kirin. Amadekariyên ewlek- 
ariyê, çand û hunerê, peyamên ku ewê bên dayîn hemû amadene. Newroz, 
ewê bi rengê destkeftiya Xweseriya Kurdistana Rojava bê pîrozkirin. Em 
wisa bawer dikin ku ewê Newrozeke baş be. Ewê ev Newroz bibe wesîleya 
hevgirtin û yekgirtina kurdan. Ev Newroz ewê bibe cejna azadi ye.” 



‘Li Hasekê coşa Newrozê’ 

Berdevkê Mala Gel a Hasekê Firaz Zavî, 
jî eşkere kir ku hêzên kurd li Til Hemis û 
Til Berekê bi serketine û li gundewarên 
Hasekê pevçûn bi dawî bûne. Zavî behsa 
amadekarî û coşa Newroza Hasekê jî kir û 
daxuyand ku gel niha dest bi pîrozkirina 
Newrozê kiriye û li bajêr bi tenê kelecana 
coşa Newrozê heye û xelk di gel hemû 
tiştî ji bo pîrozkirina cejna xwe hemû 
amadekariyên xwe bi dawî kirine. Her 
wiha Zavî li ser îhtîmala êrîşa rejimê ya 
li ser Hasekê jî rawestiya û ragihand ku 
niha hêza rejimê li nava bajêr e û Hêza 
Aayîşê ya Kurd jî ji bo parastina taxên 
kurdan li taxan rawestiyane. Zavî, behsa 
xelkê sûryanî yê ji ber êrîşên DAIŞ’ê ji cih 
û warên xwe bibûn û li Hasekê hatibûn bi 
cih kirin jî rawestiya û wiha got: “ Birayên 
me yên sûryanî piştî êrîşên DAIŞ’ê yên li 
ser Til Temir’e hatin. Di rewşeke xirab de 
bûn. Em niha dikarin bêjin ku rewşa wan 
baştir e. Xelkê me jî cih da wan. Mirovên 
me bûn alîkar. Li malan hatin bi cihkirin 
û pediviyên wan hatin dabîn kirin.” 

Agirê Newrozê li Kobanê geş dibe 

Hevseroka Meclîsa Kobanê Feyza Evdî 
jî li ser geşadanên dawî yên Kobanê 
rawestiya û eşkere kir ku piştî rizgarbûna 
Kobanê wan dest bi amadekariyên pîro- 
zkirina Newrozê kiriye û niha li Kobanê 


derfetên jiyanê jî baştir dibin. Her wiha 
Evdî, amaje bi wê yekê jî kir ku ji bo pîro- 
zkirina Newroza Kobanê heta niha gelek 
kesî serî li wan da ye. Evdî bal kişand ser 
girîngiya pîrozbahiya Kobanê jî û wiha 
axivî: “Xelkê Kobanê hêdî hêdî vedigerin 
bajêr. Defetên jiyanê roj bi roj baştir dib- 
in. Li nava bajêr dikan vedibin. Hemû kes 
ji bo pîrobahiya Newrozê serî li me dide. 
Newroz ji bo me gelekî giring e. Lewre li 
Kobanê li hember DAIŞ’ê berxwedaneke 
mezin hat dayîn û Kobanê hat rizgarkirin. 
Em li hêviye ne ku Newroza Kobanê bi 
coş pîroz bikin. Bi pîrozbahiya Newrozê 
ew ê hêviyên xelkê bi encam bibin.” 

Di dîrêjahiya axaftina xwe de Evdî 
bal kişan ser operasyonên rizgarkirina 
gundên Kobanê û eşkere kir ku li Kobanê 
hindik gundên ku nehatine rizgarkirin 
mane û rewş gelekî baş bûye. Her wiha 
Evdî ragihand ku Kobanê bûye mînak bo 
berxwedana kurdan û kurd nêzîkî hevdû 
kirine. Her wiha Evdî bal kişand ser 
berxwedna hêzên kurd a li operasyonan jî 
û axaftina xwe wiha domand: “YPG û YPJ 
li eniyên şer in. Yekîneya Pêşmergeyan 
jî bi çekên giran li DAIŞ’ê didin. Hêzên 
kurd bi yekdestiyekê şer dikin. Di şerê 
Kobanê de hemû kes di seferberiyê de 
bûn. Niha ji bo avakirina wê jî heman tişt 
heye.” 


Rojnamegerê li Hasekê Suad Xalo jî li 
ser rewşa dawî ya eniyên şer agahî dan 
Rojnameya BasNûçe’yê. Xalo bal kişand 
ser awarebûna xelkê sûryanî û eşkere kir 
ku di encama êrîşan de xelkê sûryanî li 
Hasekê û Qamişli hatine bi cîh kirin û 
şerê giran li derdora Til Temir û Serêkani- 
yê berdewam dike. Xalo her wiha eşkere 
jî kir ku hêzên YPG/YPJ’ê li Serêkaniyê 
û li Til Temirê operasyonan didomînin û 
DAIŞ jî bi hêzên xwe yên taybet êrîş dike 
û operasyon bi giranî berdewam dikin. 

Li Kantona Cizîrê moralê xelkê 
bilind e 

Rojnameger Nedîm Ciwan li ser 
hilbijartinên şaredeariya Cizîrê jî raw- 
estiya û eşkere kir ku xelk bi giştî beşdarî 
hilbijartinê bûye û piştî çend rojan ew ê 
hevserokên şaredariyan dest bi xizmetgu- 
zariyê bikin. Nedîm behsa amadekariyên 
pîrozbahiya Newroza Kantona Cizîrê jî 
kir û wiha got: “Serkeftinên Kobanê, Til 
Hemis, Til Beraq gellekî dijwar bûn. Hej- 
mara şehîdan li wir gellekî zêde bû. L belê 
moralê gelê me bilinde û niha pîrozbahi- 
yên Newrozê dikin. Berm Newroz cûda 
bû em diçûn me pîroz dikir û em dihatin 
ji me re weke geştekê bû. îsal ne wisa ye, 
hemû kes kicên herêmû û neteweyî li xwe 
dikin. Zarok cil û bergên şervanên YPGê li 
xwe dikin.” 


Li Efrînê amadekariyên hilbijartinê 

Her wiha Aldar Xelîl rgihand ku li Kan- 
tona Efrînê jî amadekariyên hilbijartinê 
hene û niha li kantonê rêjeya gelheyê 
tê tespîtkirin û di encama wan tespîtên 
Komîteya Hilbijartinê de ewê biryar bên 
stendin. Xelîl di iixaftina xwe de amaje 
bi wê yekê jî kir ku ew niha nikare dema 
hilbijartina Kantona Efrînê eşkere bike 
lewre li kantonê amadakarî tên kirin û 
di dawiya amadekariyan de ewê biryara 
dema hilbijartinê jî ji hêla Komîteya Hil- 
bijartinê bê wergirtin. 

Ji YE’yê biryara alîkariya Rojava 

Li hêla din di Belgeya Stratejiya Iraq 
û Sûriyê de ya ji hêla Yekîtiya Ewrûpa 
tê belavkirin de biryara alîkariya Rojava 
hat stendin. Di belgeyê de hatiye dax- 
uyandin ku kurd di şerê li hemebr DAIŞ’ê 
de li pêşbûne û Çiyayê Şengalê, êzdî û 
herêmên kurdan li hember êrîşên DAIŞ’ê 
hatine parstin. Di belgeyê de behsa kan- 
tonên xweser ên Rojava jî hatiye kirin û 
her wiha hatiye eşkerekirin ku ji bo bicîh- 
bûna parastina xelkê sivîl, dabînkirina 
pêwîstiyên tendurustî û perwerdeyî jî ew 
ê alîkari bê kirin. Herwiha di belgeyê de 
amaje bi wê yekê jî hatiye kirin ku ewê YE 
jî bi rêzdarî beşdarî alîkariya ku ji hêzê 
kurdan re bê kirin bibe. 

Newroza şer û dîplomasiyê! 


Mustafa Turan 

H er çend kurdan bi xemla rengîn li 
Kurdistanê dest bi pîrozbahiyên 
coşa Newrozê kiribin jî, êrîşên 
DAIŞ’ê yên domdar, wargehên di bin xeteri- 
ya dagirkirinê de, gefa li ser Pêşmergeyên 
dîl û hemû encamên neyênî yên şer, dibin 
sedem ku kurd sersala nû dilşikestî pêşwazî 
bikin. Li gel van neyênîtiyan, meşa serxwe- 
bûnê ya Başûrê Kurdistanê, bidestxistina 
statuyê ya kurdên Rojava û bi pêşengiya Se- 
rokê Rêveberiya Herêma Kurdistanê(RHK) 
cih girtina kurdan a di lûtkeya dîplomasiya 
cîhanê de, çend geşedan in ku kurdan rûgeş 
dikin. 

Li Rojavayê Kurdistanê, li gel şer û 
pevçûn dijwar û domdar, li hemû bajaran 
agirên Newrozê hatin dadan. Li Bakurê 
Kurdistanê, agirê çalakiyên Newrozê ku li 
hefteyekê hatine belavkirin, li Pirsûsê, li 
ser sînorê Kobanê hate dadan. Li Ro- 
jhilatê Kurdistanê, ji ber ku darvekirinên 
rejima îranê dom dikin, berovajiyê Bakur 
û Rojava, Newroz di bin tîna şînê de hat 
pêşwazîkirin. Li Başûrê Kurdistanê jî, ji ber 
berdewamiya şer, gefa li ser şewitandina 
Pêşmergeyên ku ji alî DAIŞ’ê ve dîl hatine 
girtin û sedemên xeteriya asayîşê biryar 
hatibû stendin ku tu çalakiyeke pîrozkirinê 
neyêne kirin. Newroza 2015’an ku bû egera 
berztirînbûna hestên yekbûyîn û hevkariya 
neteweyî, bû nîşaneya ku Newroza sala 
bê bi serxwebûn û yekîtiya neteweyî pê 
pêşwazîkirin. 

Li Kerkûkê operasyona ku Pêşmerge li 
dij DAIŞ’ê da destpêkirin û hemû gund û 
navçeyên Kurdistanê hatin rizgarkirin, di 
hefteya duyem de jî dom dike. Di vê pêva- 
joya ku ji bo rizgarkirina Mûsilê, bi rêve- 
beriya Bexdayê re danûstendin dom dikin 
de, halankarî, êrîşkirina sivîlan û gefên 
tolhildanê yên milîşeyên Haşdî Eş Şabî yên 




ku niha tenê li herêmên ereban dom dikin 
li Kurdistanê jî dibin sedemê fikaran. Li 
Başûrê Kurdistanê ku di hemû eniyan de 
kontrol di destê hêzên kurd de ye, ja alliyekî 
ve pêngava dîplomasiyê dom dike, ji alî din 
ve jî ji ber ku dema peywira Mesûd Barzanî 
tije dibe mijara sereke ya rojevê ye. 

Li hêla din jî ji bo rizgarkirina ezdî, 
Pêşmerge û sivîlên din ên ku DAIŞ’ê ew 
dîl girtine jî xebat dom dikin. RHK, di nav 
van mercên dijwar de hem hewl dide ku bi 
serkeftî ji van kêşeyan rizgar bibe hem jî li 
dij pirsgirêkên darayî û aborî yên ku ji ber 
Hikûmeta Bexdayê para budceya Kurdis- 
tanê naşîne rû didin têdikoşe. He wiha, ji 
bo di demên pêş de li Başûrê Kurdistanê 
qeyraneke aborî rû nede, di mijara frotina 
gaz û petrolê de heldiweste û bê navber 
dîplomasiyê dimeşîne. 


“Divê kurd ji nêzîkbûna îran û 
DYA’yê aciz nebin” 

Di vê pêvajoya ku li Kurdistanê ev 
geşedanên ku me li jorê rêz kir dom dikin 
de, di qada navneteweyî de geşedanên 
ku Kurdistanê eleqedar dikin dimeşin. 

Di nav van geşadanan de ya herî grîng jî 
nêzîkbûna îran û DYA ye. Di ve mijarê 
de Endamê Parlamena Iraqê yê Berê Dr. 
Mahmûd Osman li ser pirsa me ya ‘Divê 
kurd, derxistina îran û Hîzbûllahê ya ji 
lîsta gefên terorê ya ‘Raporta Gefa Kureyî’ 
ku Dîrektorê Sîxuriya Neteweyî ya Amerî- 
kayê James Clappe pêşkêşî Senatoyê kir 
û nêzikbûna DYA ya îran û Sûriyeyê ya 
meydanî çawa bixwînin?’ got: “Derxistina 
îranê ya ji lîsta gefên terorê û nêzîkahiya 
DYA ya îran û Sûriyeyê qonaxeke nû ye. Ev 


yek bi mijara hilberîna enerjiya nukleerî ya 
îranê re têkildar e. Lê belê, di heman demê 
de ev bi berfirehbûna zêdebûna bandora 
îranê ya meydanî ve jî têkildar e. Divê kurd 
ji nêzîkbûna îran û DYA’yê aciz nebin. Ev 
nêzîkbûn wê bandoreke erênî li ser herêmê 
bike. Pêwîst e RHK hem bi DYA’yê re û 
hem jî bi îranê re pêwendiyên xwe bigeşîne| 
Ji ber vê yekê jî divê kurd, rê û rêbazên ku 
ev nezîkbûn sûdê li wan bike bigerin.” 


Barzanî şanda Iraqî qebûl kir 

Serokê RHK, daxwaza hevdîtina Serokê 
Meclîsa Nûnerên Iraqê Selîm El Cibûrî û 
şanda li gel wî qebûl kir. Di vê hevdîtina 
ku li ser geşedanên siyasî û bergirî yên li 
Kurdistan û Iraqê nîqaş hatin kirin de li ser 
şere ku li Diyala, Anbar, Kerkûk, Selehedîn 
û Nînovayê li dij DAIŞ’ê tê meşandin hate 


Bexda bêçare ye ku para budçeya RHK bişîne 


Rawêjkarê Ajansa Asayîşa Rêve- 
beriya Herêma Kurdistanê Mes- 
rûr Barzanî di derbarê pirsgirêka 
neşandina para budceya RHK de ji 
BBC’yê re ragihand ku erka rêve- 
beriya Bexdayê ew e ku para budceya 
RHK bişîne û hişyarî da Bexdayê. 
Barzanî got: “Bexda ji milîşeyên şîa 
û karmendên herêmên di bin dagirk- 
eriya DAIŞ’ê de ne re pere dişîne lê 
belê ji hêzên Pêşmerge û Rêveberiya 
Herêma Kurdistanê ku di şerê li dij 
DAIŞ’ê de barê herî giran hilgirtine 
ser milên xwe re naşîne.” Barzanî 
da zanîn ku ev yek ji alî wan ve dibe 
sedemên gumanên xeternak teqez kir 


ku ew ê vê yekê qebûl nekin. Barzanî 
bang li hikûmeta navendî ya Iraqê kir 
ku vê dualîtiyê neke û got: “Hikûmeta 
navendî ya Iraqê dikare ji karmendên 
xwe yên berê yên Mûsil û Anbarê ku 
di bin dagirkeriya DAIŞ’ê de ne pere 
dişîne, gelo çima ji Kurdistanê re pere 
naşîne? Çima em mafê xwe yê rewa 
wernagirin?” 

Barzanî, di axaftina xwe de hişyar 
kir ku pêkanînên mîlîşeyên şîa 
rikberiya di navbera sunne û şîayan 
bilindtir dike û encamên van pê- 
kanînan dikare xeteriyeke ku ji ya 
DAIŞ’ê mezintir e peyda bike. Bazanî 
ji ber ku di operasyonan de komên 


milîşe yên Haşdî Eş Şabî bikar tîne 
hikûmeta Bexdayê rexne kir û got: 

“Ev pêkanîn wê karesatên ku ji yên 
DAIŞ’ê xetertirin derxe holê. Divê em 
hemû bi DAIŞ’ê re şer bikin, lê belê di 
nav netewe, ol û mezheb û komên et- 
nikî de êrîşên tolhildanî dest pê bikin, 
wê pirsgirêkên hin mezintir rû bidin.” 

Weke tê zanîn; Serkirdeyên 
milîşeyên şîa ragihandibûn ku ew ê ji 
şervanên DAIŞ’ê û hêzên eşîrên ereb 
ên ku alîgiriya DAIŞ’ê dikin, tola 700 
leşkerên artêşa Iraqê yên ku piraniya 
wan şia bûn û di Gelawêja sala çûyî 
de hatibûn kuştin bistînin. 

rawestandin. Di hevdîtinê de her wiha li 
gel serkeftinên hêzên Pêmerge û Hêzên 
Asayîya Iraqê, komên sunne yên dijberên 
DAIŞ’ê û çalakiyên komên Haşdî Eş Şabî 
jî hatin nîwaşkirin. Di vê hevdîtina ku 
biryardariya rizgarkirina Mûsilê hate ziman 
de mijarên wek; Hêmanên ku ji bo Iraqê 
xeternakin, çawaniya hevkariya Hewlêr û 
Bexdayê û heyama pişti şerê DAIŞ’ê jî hatin 
nîqaşkirin. 

Barzanî serokhozên ereb kom kir 

Di nav gurbûna dîlomasiya beriya ope- 
rasyona Mûsilê de Serok Barzanî serokên 
hozên ereb ên Rabîa, Zûmar û Şengalê ji 
bo Hewlêrê vexwend û ji wan xwest ku li 
dij DAIŞ’ê bi hev re tevbigerin. Baranî di 
axaftin xwe de ji serokhozên ereb xwest ku 
nebin aligirê helwestên dijberkirina gelê 
kurd û ereb a ku berê rejimên zalim xwestin 
bikin û îro jî DAIŞ dixwaze bike û piştgirî 
bidine nirxên tekoşîna bilindki- 
rina biratî û jiyana pêkhevî ya ku 
gelê kurd ji mêj ve ew parastiye. 

Bazanî amaje bi pirsgirêkên 
herêmî û navneteweyî yên ku bi 
polîtîkayên şaş ên hikûmetên 
Iraqê yên beriya niha ew xeter- 
naktir kirine kir û wiha dom kir: 

“Di kêliya enfala ku li Helebceyê 
hate pêkanîn de jî tirsa min a herî 
in ew bû ku ew karesata reş, 

1 ber dijberiya gelan veke. Lê 
belê di serhildana 91’an de jî gelê 
kurd dijminahiyê nekir û di dilê 
xwe de hestên tolhildanê tomar 
nekir. Heta bi prensîbên mi- 
rovahiyê nêzîkî fermandarên ku 
Kurdistanê wêran kiribûn bû. Ev 
sekna mirovperwer û bi prensîb 
şayanî pesindayînê ye.” Barzanî 
anî ziman ku divê Kurd, ereb, 
tirkûman, ezidî, mesîhî û hemû 
pêkhate ji van nirxan sûd wergirin 
û axaftina xwe wiha bi dawî kir: 

“Kesên ku beşdarî tawankariyê 

bûne û yên ku reftariya tawanbaran _ 

kirine, teqez ew ê cezayê tawanên 
xwe bikêşînin. Ji bo aştî û biratiyê çi ji destê 
me hat me kir û em ê bikin. Daxwaziya min 
ji we ew e ku di vê mijarê de hun bi me re 
tevbigerin.” 

Ermenistan li Hewlêrê balyozxane 
vedike 

Di van demên dawî de, li Hewlêr’a ku 
ji ber şerê ku li herêmê dimmeşe bûye 
navendeke grîng a dîplomasiya cîhanê, piştî 
ku gellek welatan balyozxaneyan vekirin, 
niha jî Hikûmeta Ermenistanê biryar da ku 
li Hewlêrê balozxane veke. Bi vê mebestê 
Nûnerê Taybet yê Hikûmeta Ermenistanê 
Levon Serkisyan û Balyozê Bexdayê yê 
Ermenistanê Karin Gregorian serdana 
Hewlêrê kirin û bi Serokwezîrê RHK 
Nêçîrvan Barzanî re hevdîinekê pêk anîn. 

Di hevditinê de Balyoz Gregorian da zanîn 
ku Hikûmeta Ermenistanê biryar daye ku 
li Hewlêrê balyozxane veke. Gregorian di 
hevdîtinê de her wiha da zanîn ku li gel 
vekirina balyozxaneyê, di meha Gelawêjê 
de wê seferên frokeyên Hewlêr û Êrîvanê jî 
destpê bikin. 


Hiltermann: Kurd pir nêzîkê serxwe- nêzîk xuya dike.” 
bûnê ne 

Pisporê Rojhilata Navîn û profesorê 
pêwendiyên navneteweyî yê Zanîngeha 
Lehigh a li Amerîka Henri Bakey, di raporta 
BBC’yê ya bi sernavê ‘Li rojhilata navîn 
siberoja kurdan çawa ye' ya ku bi îmzeya 
peyamnêrê dîploamasiyê yê BBC’yê Jona- 
than Marcus ve hatiye weşandin de pirsên 
Marcus bersivandiye. Barkey dibêje; Di 
siberoja nêzîk de pengava DAIŞ’ê daxwazi- 
ya kurdan a li ser herêmên kêşebar pêk anî 
ye û kurdan wan herêman bi dest xistî ye. 

Barkey, li ser mijara ‘di şerê li dij DAIŞ’ê de 
grîngbûna rola îranê’jî nirxandinan dike. 

Li gor Bakey, îran bi vê mebestê dixwaze 
li Iraqê berjewendiyên xwe mayinde bike. 

Di nirxandina xwe ya di derbarê daxwaza 
serxwebûna kurdan de jî Barkey tîne ziman 
ku ev daxwazî nêzîkî encamê ye û dom 
dike: “Herkes dizane ku daxwaza serxwe- 


Peşmerge Herêma Kerkûkê ji DAIŞ’ê 
paqij kir 

Fermandarê Eniya Rojavayê Kerkûkê 
yê Hêzên Pêşmerge Dr. Kemal Kerkûkî 
ragihand ku hemû gundên kurdan ên 
herêmê yên ku di bin dagirkeriya DAIŞ’ê 
de bûn hatine rizgarkirin. Kemal Kerkûkî ji 
BasNews’ê re ragihand ku di encama opera- 
syonên ku di 9’ê Adarê de hatin destpêkirin 
de çargoşeyê 120 km’yî ji DAIŞ’ê hatiye pa- 
qijkirin, di pevçûnên operasyonan de gellek 
DAIŞ’î hatine kuştin û dom kir: “Termên 
150 terorîstên DAIŞ’ê di destên Pêşmerge 
de ne. DAIŞ’iyan gellek termên xwe jî bi 
xwe re revandin. Hin ji wan jî di bin kavilên 
hedefên ku ji alî frokeyên hevpeyman ve 
hatin bombebarankirin de man. Kerkûkî 
ragihand ku hemû gundên kurdan ên 
herêma Kerkûkê ji DAIŞ’ê hatine paqijkirin 



Li gor agahiyên ku ji herêmê têne ber destên me, hin berpirsên siyasî û leşkerî yên RHK bi 
rêya hin serok hozên ereban pêşniyaza veguhêztina dîlketiyan li DAIŞ’ê kirine lê belê heta 

niha tu encamek diyar nebû ye. 


bûna kurdan rêyek e. Lê belê kurdan lez 
nekirin û sedemên vê yekê diyar in: Kurd 
naxwazin bibin sedemê dabeşbûna Iraqê. 

Lê belê ji alî din ve dema dev ji ramana ku 
ew jî perçeyek ji Iraqê ne berdin, wê gavê 
êw ê serbixwe bibin.” 

Di heman raportê de pisporekî din yê 
ku pirsên Jonathan Marcûs dibersivîne 
jî Dîrektorê Bernameya Rojhilata Navîn 
û Bakurê Afrîkayê yê Koma Qeyrana 
Navneteweyî Joost Hiltermann jî dibêje; ji 
ber ku îran roj bi roj bêtir têkildarî qeyrana 
li Iraqê dibe, ev yek rê li ber dabeşbûna 
kurdan vedike, îran bi vê helwesta xwe 
serxwebûna kurdan dereng dixîne û ev en- 
cam jî berjewendiyên îranê yên li Rojhilata 
Navîn garantî dike. Hiltermann tîne ziman 
ku ew ê hêviya serxwebûnê ya kurdan 
dom bike û wê kurd her banga vê daxwazê 
bikin, lê belê wê demeke din jî statuya 
kurdan neguhere. Joost Hiltermann wiha 
dibêje: “Dibe ku Şerê Cîhanê yê Yekem, 
ta radeyekê rê li ber serxwebûna kurdan 
vekiribe. Lê belê her çiqas gellek aktorên 
grîng li dij derkebin jî, sed sal piştî vî şerî, 
egera pêkhatina Kurdistaneke serbixwe pir 


û got: “Ev yekem enî ye ku hemû gundên 
Herêma Kurdistanê ji terorîstan hatiye 
paqijkirin.” Fermandarê Pêşmerge Kerkûkî 
her wiha ragihand ku ew ê hin gundên din 
ên ku ji bo ewlehiya Pêşmerge xeterin jî ji 
DAIŞ’ê bêne paqijkirin. 

Her wiha hate ragihandin ku hêzên 
Pêşmerge li dij hêzên DAIŞ’ê yên Dakûk’a 
ku li herêma Kerkûkê dikebe jî dest bi 
operasyonan kirine, piştî pevçûnan DAIŞ, 
ji gundên Ûzeriye û Atşane vekişiya ye û 
ev herêm jî ketiye bin kontrola Pêşmerge. 

Di encama van operasyonan de nêzîkî 30 
gund û wargehên herêmê ji DAIŞ’ê hatine 
rizgarkirin û Lîwa 47’emîn a artêşa Iraqê ya 
nêzîkî Hawîceya ku navendeke baregehî ya 
DAIŞ’ê ye ku DAIŞ’ê ew ji dest artêşa Iraqê 
derxistibû jî hatiye rizgarkirin. Her wiha 
hate ragihandin ku di encama van operasy- 
onên ku wargehên wek Qedîsiye, Yarmûq, 
Şehîd û 10 gundên din jî hatine rizgarkirin 
de, hêza parastinê ya DAIŞ’ê hatiye şikanin 
û yên ku berxwe didin jî ew DAIŞ’î ne ku 
derfeta revê nabînin. 

Ji alî din ve, hate ragihandin ku hêza 
êrîşî ya DAIŞ’ê ya Mûsil’a ku artêşa Iraqê 


û Pêşmerge ji bo rizgarkirina wê ama- 
dekariyên operasyonê dikin jî nemaye û 
DAIŞ’iyên ku dibihîzin wê di demeke nêz de 
operasyona Mûsilê destpê bike ji ali moral 
ve tek diçin. Her wiha hate ragihandin ku 
li gundê Bazwaya yê navçeya Başika bi ser 
Mûsilê ve ye, DAIŞ’iyên ku ji bo çalakiya 
xwekujî pêk bînin bombe amade dikin, 
bombe di dest xwe de teqandine û di en- 
camê de 7 DAIŞ’î mirine. 

Qur’an bi bombe kirin: 3 
Pêşmergeyan jiyana xwe ji dest da 

Li gel ku di operasyonên Kerkûkê ku 
hefteya çûyî destpê kiribûn de gellek 
herêm ji DAIŞ’ê bêne rizgarkirin jî aga- 
hiyeke ku hate ber destên me nîşan dide 
ku DAIŞ Qur’anê jî wek kemîna bombeyî 
bikar tîne. Li başûrê Kerkûkê li gundê 
Smaîlawa ku ji dest DAIŞ’ê hatiye riz- 
garkirin, sê Pêşmerge, di encama kontrolê 
de li malekê Qur’aneke ku avêtihiye 
erdê dibînin. Pêşmegeyên ku ji bo 
Qur’anê ji erdê rakin dest dihavêjin 
Qur’anê, lê ji ber ku Qur’an bi 
bombeyê ve hatiye girêdan teqîn 
pêk tê û di encamê de 3 Pêşmerge 
jiyana xwe ji dest didin. Şahidê vê 
bûyerê Pêşmergeyê bi nave Bîlal 
Fetah Xoşnavbûyerê ji BasNews’ê 
re vegot: “14’ê Adarê Pêşmerge 
ketin malê, lê li hundurê malê li 
erdê Qur’aneke dîtin, piştî ku hewl 
dan Qur’anê ji erdê rakin teqîn pêk 
hat û di encamê de 3 Pêşmergeyan 
jiyana xwe ji dest dan. 


Bazara li ser Pêşmergeyên dîl 
didome 

Li gor agahiyên ku ji herêmê 
têne ber destên me, hin berpirsên 
siyasî û leşkerî yên RHK bi rêya 
hin serok hozên ereban pêşniyaza 
veguhêztina dîlketiyan li DAIŞ’ê 
kirine lê belê heta niha tu encamek 
diyar nebû ye. Sekreterê Giştî yê Par- 
tiya Sosyalîst a Kurdistanê Mihemed 
Hecî Mehmûd jî ragihandiye ku 


DAIŞ’ê Pêşmergeyên dîl arasteyî Mûsilê 
kirî ye lê ji bilî vê agahiyê di derbarê van 
Pêşmergeyan de tu tişt nehatiye bihîstin. 
Rojnameger Goran Îbrahîm Ahmed ji 
herêmê ji BasNûçeyê re ragihand ku ji 
ber ku heta niha ew Pêşmergeyên di dest 
DAIŞ’ê de nehatine kuştin ev yek egera 
ku di vê mijarê de bazar tê kirin xurt dike. 
Ahmed da zanîn ku jêderên Pêşmerge ji 
serok hozên ereb ên Hawîceyê re peyama, 
“Ger ku Pêşmergeyên dîll bêne kuştin em 
ê Hawîceye bi serê DAIŞ’ê ve birûxînin.” 
şandine û got: “Diyar e vê mesajê bandora 
xwe kirî ye û dibe ku bazar dom dikin.” 
Goran Îbrahîm Ahmed got ku di destê 
Pêşmerge de yek jê emîrekî ku pir nêzîkî 
Serkêşê DAIŞ’ê Ebûbekir El Bexdadî 
gellek emîr û fermandarên DAIŞ’ê hene û 
dibe ku DAIŞ di bergîdana Pêşmergeyan 
de van endamên xwe bixwaze. Ahmed 
her wiha da zanîn ku di dest DAIŞ’ê de, 
ji bilî Pêşmegeyan Peyamnêrê Wênekêş 
Kamûran Necîm û hin rojnamegerên din 
ênkurdjî hene. 

Berxwedana Başûr mûcîze bû 


Kalê Badî 

R ojnameger Çiya Hawar ku ji 
destpêka şerê DAIŞ’ê ve weke 
çavdêrekî hemû qeyranên ku li 
Başûrê Kurdistanê rû didin dişopîne, ji 
qala pêkhatina van qeyranan û bandora 
wan a li ser jiyana civakî dike. Ev hevdî- 
tinên ku me bi Çiya Hawar re kir em ê 
wek raport bi du beşan biweşînin. Hawar 
diyar dike ku ev rewşa niha ya Herêma 
Kurdistanê weke mûcîzeyekî ye. 

Şer bandoreke çawa li ser civaka 
Başûr kir? 

Li her welatekî, dema ku şer dertê, 
çawa bandoreke neyênî li ser hemû beşên 
jiyana civakî bike, li Başûrê Kurdistanê 
jî şer bandoreke wisa kir. Bandora li 
Başûr hin mezintir bû; lewre DAIŞ, ne 
hêzeke nîzamî û bi sinc e ku li gor rêzikên 
şer ên hiqûka navneteweyî tevbigere. 
DAIŞ, hêzek e ku hemû tiştî tune dike; 
Çandê, dîrokê, bazarê, civakê, wêjeyê. 
Hemû hebûnên şaristaniya mirovahiyê 
dirûxîne, dişewitîne û tune dike. Piştî 
êrîşên DAIŞ’ê, li Başûr jiyana civakî 
tevizî, li gellekbazaran dibistan sekinîn, 
nexweşxane ji birîndaran tije bûn û deh 
caran ji potansiyela xwe zêdetir kar ket 
ser milê Wezareta Tendurustiyê. Li gel 
hemû vê bobelata mezin qeyraneke aborî 
jî rû da. Jixwe Hikûmeta navendî sala 
2014’an yek banknotekî jî pere neşandibû 
Hewlêrê û beriya şer jî arîşeyên aborî 
hebûn. Piştî ku şer jî rû da ev arîşe bû 
qeyraneke mezin a aborî. Bi raya min, di 
dema şer rû didin de bêpereyî, ji bêçekiyê 
jî xerabtir e lê belê li Başûrê Kurdistanê 
li gel hemû qeyranên bêçekî, koçberbûna 
2 milyon kesan û bêderfetiyên din ên 
jiyanê, qeyrana aborî jî, barê Herêma 
Kurdistanê pir girantir kir. 

Piştî koçê destpêkir rewş çawa bû? 

Piştî ku koçê destpê kir, qeyraneke 
mezin rû da. Weke dezgehên fermî jî 
radigihînin; gelheya Başûrê Kurdistanê 
bi giştî milyon e. Piştî koçê destpê kir 
gelheya başûr ku ji çend parêzgehan pêk 
tê gihîşt nêzîkî 8 milyonan. Bu kurtasî 
gelheya Başûr di nav 


demeke kurd de ji sedî 50 zêdetir bû. 

Ji ber ku derfetên Hikûmeta Herêma 
Kurdistanê têr nekir, di nav gel de sefer- 
beriyeke hewandina koçberan destpê kir. 
Bang li komelge û dezgehên alîkariyê yên 
navneteweyî hate kirin da ku ew jî ji bo 
koçberan alîkariyê bikin. Van dezgehên 
navneteweyî ta radeyekê alîkarî kirin jî, lê 
belê ji ber ku hejmara koçberan pir zêde 
bû ev alîkarî pir kêm man. 

Li ser derûniya mirovan bandoreke 
çawa çêbû? 

DAIŞ’ê bi wê hovîtiya xwe di dilê 
mirovan de tirs û xofekê peyda kir. Lê 
belê tirsa herî mezin ne tirsa DAIŞ’ê lê 
tirsa rûdana qeyranê, bi taybetî jî tirsa 
qeyrana aborî bû. Wek nimûne; Beriya 
ku DAIŞ êrîşê Herêma Kurdistanê bike 
lîtreya benzînê 450 Dînar bû. Lê belê 
ji ber ku benzîn tune bû, Hikûmeta 
Herêmê ji bêçarî ji îran benzîn dikirî da 
ku pêdiviya benzînê çareser bike. Ji îranê 
lîtra benzînê bi 950 Dînarî dikirî û bi 
bûhayê du qatan difirote. Ev nimûne tenê 
ji bo benzînê bû, lê belê hemû pêdiviyên 
jiyanê, weke benzînê du qat zêde bûn. 

Vê yekê di dilê hemwelatiyan de ji tirsa 
DAIŞ’ê bêtir tirseka qeyrana aborî der kir. 
Mazot jî her weke benzînê du qat zêde bû. 
Lê di nav hemû pêdiviyan de tiştê ku herî 
pir bûhayê wî zêde bû nefta ^ sipî 
bû. Çimku zivistanê destpê 


kiribû û li 
Başûrê Kurd- 
istanê hemû kes 
bi nefta sipî malên 
xwe germ dikin. 

Ji ber vê yekê tiştê 
ku herî zêde pêdivî 
pê hebû nefta sipî 
bû. Bi taybetîjîjibo 
kampên koçberan 
peydakirina nefta 
sipî pir zor bû. Ji 
ber vê gefa sermayê 
ya li ser koçberan 
gihîşte asteke xeter- 
nak. Bi kurtasî tirsa 
hatina DAIŞ’ê 
bi xwe re çi 
piçûk û çi 
mezin, 


bi xwe re gellek qeyranên din jî anî. Ji 
bo koçberan nivîn û pêdiviyên razanê 
tunebûn û hejmara ku dihate dîtin jî têr 
nedikir. Niha li hemû bajarên Başûrê 
Kurdistanê bigere jî, mirov nikare mal an 
jî xaniyekî vala peyda bike, lewre koçber 
pir hatine bajaran, yên ku derfetên wan 
hene ji xwe re xaniyan kirê kiri ne yên 
ku derfetên wan tune ne jî di 
kampên çadirî de xwe bi cih 
kirine. 

Koçberên ku hatine 
Herêma Kurdistanê tenê 
kurd in an ji neteweyên 
din jî hene? 

Na, yên ku koçê 
Herêma Kurdistanê 
kirine ne tenê kurd 
in. Ereb hene, 
tirkmen hene, 
mesîhî hene, 
keldanî, asûrî û 
hemû civat û 



Li Başûrê Kurdistanê kurdek tune ye 
ku carek, du car an jî sê caran koçber 
nebû ye. 


pêkhateyên 
li Başûrê 
Kurdistanê 
û Iraqê koçî 
Kurdistanê 
kirin, lewre li 

gel hemû xeterî û qeyranan, cihê herî 
bi ewle Herêma Kurdistanê bû. Tiştekî 
balkêş jî ew bû ku hem erebên şîa ku ji 
tirsa DAIŞ’ê reviyane hatine Herêma 
Kurdistanê hem jî erebên sunne ku ji 
tirsa artêşa Iraqê û milîşeyên şîa reviyane 
hatine Herêma Kurdistanê jî gellek bûn 
û car caran di navbera van ereban de jî 
kêşe derdiketin. Li gel hemû kêşeyan jî 
Herêma Kurdistanê û gelê kurd deriyên 
xwe ji koçberan re negirtin û hemû 
pêkhateyan hembêz kirin û malewaniya 
wan kirin. 

Li herêmên din ên Iraqê rewş çawa 
bû? 

Li herêmên din ên Iraqê jî koçber 
hebûn, lê belê ji ber ku li gel hemû 
bêderfetiyên xwe jî Herêma Kurdistanê 
cihê herî bi ewle yê li Iraqê bû zêdetir 
koçber hatin Herêma Kurdistanê. 

Li gel ku zêdetir 
koçber hatin 
Herêma 


Kurdistanê jî Hikûmeta Bexdayê tu 
alîkariyeke Kurdistan nekir. Bi ser de jî, 
di sala 2014’an de yek mehekê jî meaşên 
karmend û Pêşmergeyan û para budceya 
Herêma Kurdistanê neşand. Ger ku mirov 
pergî hev bike, hejmara koçberên ku koçî 
herêmên din ên Iraqê kirin ji yên ku koçî 
Herêma Kurdistanê kirin pir kêmtir bûn. 

Dema koçê destpê kir pêşwaziya 
gel li hember koçberan çawa bû? 

Di dîroka kurdên başûr de koçberî 
xwedî grîngiyeke mezin e, lewre ew 
êş û azara koçberiyê baş dizanin. Li 
Başûrê Kurdistanê kurdek 
tune ye ku carek, du car an 
sê caran koçber nebû 
ye. Ji ber ku kambaxiya 
koçberiyê jiya ne û baş 
dinasin, gelê Başûr 
hemû mal û halên 
xwejibo koçberan 
bexşandin û bi 
giyaneke seferberî 
alîkariya koçberan 
kirin. Ji ber ku vê 
azarê bi caran ji- 
yane derûniya koç- 
beriyê dinasin û di- 
zanin ku alîkariyeke 
piçûk jî di dilê koçberan de çawa hêviyan 
geş dikin. Ez bixwe jî çend caran bûme 
koçber û di sala 88’an de, di enfalê de min 
koçberiya xwe ya herî dijwar jiyam. Min 
koçî Rojhilatê Kurdistanê bûm û ji ber 
wê yekê ez jî wê derûniyê baş dinasim. 
Niha dema ku ez koçberekî dibînim, ew 
rojên min têne bîra min û wijdanê min 
bang li min dike da ku ez alîkariya wan 
bikim. Gelê Başûr pir alîkariya koçberan 
kir, Hikûmetê jî pir alîkarî kir lê belê 
qeyrana aborî bû sedem ku Hem Hikûmet 
û hem jî gelê Kurdistanê nikaribe alîkarî 
bike, lewre ewbixwe qeyraneke aborî 
dijiyan. Li gel hemû van bêderfetiyan jî ez 
karûbarê Hikûmeta Herêma Kurdistanê 
yên ji bo hewandin û adankirina koçberan 
weke mûcîzeyekê dibînim. Çimku li gel ev 
çend bêderfetiyan jî dîsa kar û xizmetên 
derî hêza xwe kir û hê jî dike. 

Mustafa Aslan: 

Kiraselcî siyasî li Newrozê hatiye kirin 


Salih Batirhan 

N ewroza cejna neteweyî ya kurdan 
tesîra xwe li ser hemû çand û kele- 
pora kurdan kiriye û bûye paşxana 
bi sedan berhemên folklorîk û edebî. 
Dagirkirina Kurdistanê û polîtîkayên asîmi- 
losyonê bûn sedem ku kurd di Newrozê de 
yekgirtin û hevgirtinê saz bikin û li hemberî 
desthilatên welatê xwe têbikoşin. Serokê 
Beşa Kurdojiya Zanîngeha Artukluyê Yard. 
Doç. Dr. Mustafa Aslan li ser paşxana 
dîroka Nawrozê û guherîna wê rawestiya û 
tesîra wê ya niha ji Rojnameya Basnûçeyê 
re ragihand. 

Newrozê di edebiyatê de çawa cih 
girtiye? 

Di serdema modern de Cegerxwîn behsa 
Newrozê û Kawayê Hesinkar kiriye. Ehm- 
edê Xanî jî sahneya li hev rast hatina xortên 
Cizîrê tesfîr dike. Welatê Cizirê di roja 
Newrozê de li bexçe bi cîh dike ku ew manî- 
dar e û balkêş e. Ehmedê Xanî kesekî oldar 
û giring e. Ji aliyê din ve em dizanin ku 
cejna Newrozê û pîrozkirina wê ne li gorî 
pîvanên olî yên îslamê ne. Û kurd ji mêj 
ve ola îslamê qebûl kirin e. Lê ji mesnewî 
ya Ehmedê Xanî diyar dibe ku kurd ji 
meseleya Newrozê haydarin û vê rojê weke 
cejn pîroz dikin. Roja 21’ê adarê wek roja 
sala nû ye ku ew gotina newrozê jî ji wir 
tê. Piştî ku kirasekî siyasi li Newrozê hat 
kirin nijadperestên tirk jî lê xwedî derketin. 
Dibêjin; “Newroz cejna netewî ya Tirka ye.” 
Xwedî derketina vê rojê wek peyamekê ye 
yan jî wek hişyarkirinekê ye. Kurd di van 
ev 30- 40 salên dawî de edi pê hesiyane ku 
hestên wan ên netewî hene. Em dibînin ku 
di van salan de xweamadekirina kurdan ji 
bo Newrozê zêde bûye. An go ji bo kurdên 
ku beşdarî Newrozê dibin ev beşdarî tê wa- 
teya nîşandana (diyarkirina) welatparêzîyê. 
Ji ber ku heta demeke nêzîk pîrozkirina 
newrozê hertim hatiye qedexekirin û 
desthilatdaran ne hiştine roja newrozê bê 
pîrozkirin. Bi nerîna min eger astengiyên 
evqas tund ne hatina bikaranîn dê Newroz 
ewqasî ne bûya sembola çalakiyek siyasî. 

Ji her çar perçeyên Kurdistanê niha 
ciwanên kurd li hember DAIŞ’ê şer 
dikin û em dikarin bêjîn destaneke 
din dinivîsîn weke ya Newrozê. Gelo 
dibe ku ev yekgirtina kurdan li eni- 
yên şer di hêla siyasî jî de pêk were? 

Ji sedî sed. Bê gûman kesên ku di eniya 
şer de ne berê wan li mirinê ye. Lê ev yek 
ne tenê ji bo şervanên dijî DAIŞ’ê, her 
weha ji bo hemû kurdan mesela man û 
nemanenê ye. Her kes pirsgirekên xwe yên 
nakokî ji bîradike. Bi êrîşa DAIŞ’ê ya ser 
Kurdistanê re kurd bêhtir nêzîkî hevdû 
bûn. Lê dîse hîna şer didome û mirov 
nizane bê ka ew ê çi bibe. Lê vî şerî kurd 
nêzîkî hevdû kirin e. 


Gelekî behsa Kongreya Netewî hat ki- 
rin gelo mîmkûne ew îsal pêk were? 

Kongreya netewî çi ye? Emê li ser kîjan 
pîvanan bisekinin, pêşî li ser wê pivanê em 
biaxivin. Dema hesabên mezin bên kirin ku 
ev di nav siyaseta kurdan de nexweşiyeke. 
Dê rewş cûda be. Serokên kurdan yên ku 
îro pêşengiya civakê dikin an idîayeke wan 
wiha heye, xwe ji niha ve serokkomarê 
dewleteke ku hîna li holê tune ye dibînin. 
Ka bila ev dewlet çê bibe dû re emê binerin 
ka kî wê bibe serokkomar. Mesele tene ast 
nine, fikrên siyasî hene hêz heye, rexistin 
heye. Bi nerîna min ev astengiya herî gir- 
inge lê pêşiya pêk hatina kongreya netewî 

ye. 

Astengiyeka din ya giring rêbaza tayînki- 
rin ango bijartina delegeyên kongreyê ye. 
Dê delege li gorî kîjan pîvanan bên tesbît- 
kirin? Ev tesbît wê li gorî rêjeya nifûsê an 
li gorî hijmara rêxistin û partîyên siyasî bê 
kirin? Eger li gorî hebûna hêzên siyasî be 
ew çax dê pîvan kîjan be? Li gorî agahîyên 
ku di çapemenîyê de derketin komîteyeke 
amadekarîyê ya kongreya netewî hatibû 
çêkirin û vê komîteyê wê delege tesbît biki- 
rana. Lê li gorî kîjan pîvanan, em nizanin... 
Eger rêbaz ev be wê demê wê ji bo her 
rêxistin, sazî an partiya siyasî kontenjanek 
bê veqetandin. Lê di vir de pirsgirêka 
temsîliyetê derdikeve holê. Mînak partîyek 
ku xwedî ji sedî deh delegeyan be, di tem- 
sîliyeta civakî de jî bi rastî xwedî ewqas hêz 
e an na, dê çawa bê zanîn? Lê gorî nûçeyên 
ku di çapemeniyê de derketin komîteya 
amadekar delegeyên kongreyê bi vî awayî 
tesbît kiribûn, lê ev tesbît çawa hatiye kirin 


ne diyar e. 
de çend 

Dîse di nav van delegeyan 
kes rewşenbîr an ro- 
_ jnamevanên 

xwe- 

ser ku bi ti 

rêxistinên siyasî ve ne 
girêdayî bûn hebûn em niza- 
nin. Hareketa Azadî ya Filistin a 
ku Yaser Arafat pêşengiya wê dikir 
bi vî awayî bû. Her delege li ser navê 
hêza xwe endamê Rêxistina Azadî 
ya Filîstînê bû. Lê ev ne rêbazeke 
demokratîk e. 

Ji bo pêşgirtina çewtiyeke bi vî 
rengî rêbaza herî rast, demokratîk 
û adîlane tesbîtkirina delegeyan bi 
riya hilbijartinê ye. Gerek di bin 
çavdêriya komîteya amadekar 
de ev hilbijartin bên çêkirin. Di 
bin çavdêriya vê komîteyê de 
gerek ne tenê endamên hêzên 
siyasî, bila herkes karibe bibe 
berendam û xwe li hemû 
herêmên ku kurd lê dijin 
deynin. Dixwaze bi ser 


navê xwe dixwaze bi ser navê partiyên 
siyasî beşdar bibe. Yên ku bên hilbijartin 
wê bibin endamên kongreya netewî û 
wê ew serokê kongreyê di nava xwe de 
hilbijêrin; kî dibe serokê kongreyê bila 
bibe pêwist e herkes rêza wî bigre. Eger tu 
ji min bipirsî ev derfet heye. Li ser projeya 
siyasi pir hêzî baş e, hebûna nerînên cûda 
baş e. Lê belê rêxistin û hêzên siyasî yên 
kurdan hîn negîhîştine wê astê. Ew bingeh 
bibûna kongreya netewî çê dibû. Ez wan 
bingehan nabînim.Tu behsa hemû kurdan 
û hev naskirina wan dikî, em hemû kurd 
in jixwe. Kurd hemû hev nasdikin. Ji ber 
ku xwendin û nivîsandin di nava kurdan 
de berbelav e. Êdî pewîstiya kesî pê tune 
ku kesek an berpirsiyarên rêxistinekê wî 
ji kolanên Silêmaniyê û tiştên ku li wir 
diqewimin haydar bike. Telefon, internet 
heye; êdî ev tişt bûne para her kesî. Dan û 
standin di nav hemû kurdan de çêbûye û 
çi kurdên başûr çi yên bakur êdî hevûdû ji 
nêz ve nasdikin. Ji bo vê pêwistiya wan bi 
kesî tune ye. 

Miletên din rojên xwe yên netewî 
çawa pîroz dikin?Newroza kurdan 
rengekî siyasî wergirtiye. Gelo mûm- 
kûne Newroz vegere hêla xwe ya 
çandî? 

Bê guman. Eger ku ev civak ji hevdu 
belav nebe û wenda nebe û rojekê bibe 
xwediyê mala xwe, dê ev tişt pêk were. Her 
çi qas serok û rêberên kurdan bixwazin 
kirasekî siyasi lê bikin jî, civak wê destûrê 
nade ku ew roj tenê bibe rojeke çalakiya 
siyasî û tê de peyamên siyasî bêne 

dayîn. Lê weke ku me di 

f destpêkê de jî 

anî zi- man 

aloz ya kurdan 
Newrozê hêleke wisa 
wergirti ye. 

Mebesta siyasetmederan 
çiye? 

Derfet e. Gava tu bixwazî di 
siyasetê de xwe nîşan bidî û 
peyamanan bidî civakê roja Ne- 
wrozê derfeta 
herî mezin 




Çapemenî heye rojname û televizyon 
hene. Sirri Sureyya û hevalên xwe hertim 
diçin imrab’yê û li vegerê daxuyanî didin 
çapemeniyê; di van daxuyaniyan de hertim 
peyamên Öcalan ji raya giştî re tên diyarki- 
rin. Heman tişt dîse kare bête kirin, an go 
peyama ku Öcalan di roja Newrozê de bide 
di çarçoveya daxuyaniyeke çapemeniyê 
de ji alî Sirn Surreya û hevalên wî ve kare 
bête dayîn. Lê berovajî vê ev peyam di 
roja Newrozê de tê kirin, ji ber ku ev rojek 
seombolîk e ku li cem kurdan pir girîng e. 
Ev giringî di heman demê de ji bo berjew- 
endiyên siyasî jî derfete. 

Ku hindik be jî azadiya kurdî heye. 
Kurd çawa dikarin di wê rojê de, bi 
taybetî helwesteke çandî û zimanî 
nîşan bidin û li kultura xwe xwedî 
derkevin? 

Lê xwedî dernakavin. Mesele jî di vir de 
ye. Sedem bi taybeti bindestî ye. Felaketa 
herî mezin ji bo civakekê bindestî ye. 
Bindestî mejiyê civakê belav dike. Meseleya 
xwendevanên me yên lîsansê yên beşa 
ziman û wêjeya kurdî ji pola yekem heya 
çaran bi kurdî perwerde dibin. Lê dîse jî 
dema ji polê derdikevin bi tirkî bi hevre 
diaxivin. Sedem çi ye? Sedem ev bindestî 
ye. Gava bandor li ser mirov hebe ew jî 
helwesteke çandî û netewî ye. Eger li xwedî 
derktina zimanê xwe bibe sedema tundî û 
zextan dê mirov newêribin li zimanê xwe 
xwedî derkevin. 

îro jî ew tirs heye gelo? 

Ji xeynî perwerdeyê ji bo danûstendina 
rojane bikaranîna zimanê kurdî serbest 
e. Lê wekî din, li qadên din, her çiqas ne 
qedex be jî derfet tune ye. Mînak Eger 
tu pîşsaz be, Tu wê pîşesaziya xwe çawa 
bi zimane xwe bikî? Mesela li bazararên 
bajarê Diyarbekirê navê fêkiyan bi kurdî ye 
temam başe. Be gûman tabelayên xwe bi 
kurdî deynin temam. Mesele tenê ne ew e 
ku tu navê xwe li ser tabelaya deynî. Ya gir- 
ing ew e ku mirov karibe danûstandina xwe 
bi zimanê xwe bike, lê mirov nikare. Mîsal 
li banekêyan kîjan ziman tê bikaranîn, 
dema mirov çû bankeyê mecbûr e wî 
zimanî bikar bîne... 

salên berê de tenê Rejima Îslamî ya îranê 
gef li xelkê kurd dixwar. Niha komên bi ser 
DAIŞ’ê ve ne ew jî gefan li xelkê kurd dix- 
win. Herdu teref jî li mezgeftan radigihînin 
ku ew ê ku biçe Newrozê gunehkariyê dike 
û ji dîn derdikeve. Komên bi ser DAIŞ’ê 
ve jî dibêjin eger em xelkê ji bo Newrozê li 
ser kolanan bibînin em ê bombeyan li wir 
biteqînin.” 

Di berdewamiya axaftina xwe de 
Yarahmadî eşkere kir ku partiyên siyasî 
yên Rojhilatê Kurdistanê jî li hember 
êrîşên îran û DAIŞ’ê helwest wergirtine 
û ew jî ji xelkê dixwazin ku xelk derkeve 
ser kolanan û li hember Komara Îslamî ya 
îranê xwepêşandanan bike û doza mafên 
xwe yên bingehîn bike. Arsalan amaje bi 
wê yekê jî kir ku Rejîma Îslamî ya îranê 
zêdeyî mehêkêye amadekariyên leşkerî 
dike û ji îlamê heta Maku’yê leşker li 
navçeyên kurd bi cih kirine û mebesta wan 
ew e ku provakasyonan bikin û êrîşî xelkê 
bikin. 

Tesîra newroza Amedê 

Yarahmadî herwekî din da zanîn ku 
tesîra Newroza Ameda Bakurê Kurdistanê 
li ser pîrozbahiya Rojhilatê Kurdistanê jî 
bûye û êdî xelkê Rojhilatê Kurdistanê jî 
bi gelemperî beşdarî rêwrêsmên Newozê 
dibin. Yarahmadî wiha domand: “Li Rojhi- 
lat xelkê me berê bêhtir derdiket seyranê. 
Newroza Rjhilat wisa birêve diçû. Tesîra 
Newroza Bakurê Kurdistanê ya Amedê li 
ser Rojhilat jî bû. Sala par bîst hezar kes 
beşdarî Newroza Merîwanê bûn. Li Rojhi- 
lat Newroz beriya roja Newrozê bi rojekê 
destpêdike û heta hefteyekê berdewam 
dike. Em dikarin bêjin weke karnavalekê 
derbas dibe. Hemû kes bi cil û bergên gel- 
erî beşdar dibin û govendê digirin. Cejna 
hevdu pîroz dikin.” 


ROJHiLAT 


Di bin gefên Iran û DAIŞ’ê d 

New 


Siwar Bedirxan 


’ ewrozku li hemû cihanê weke roja 
neteweyî ya kurdan tê qebulkirin û 
bi hezar salan e li her çar perçeyên 
Kurdistanê bi şewq û coşeke mezin tê 
pîrozkirin li Rojhalatê Kurdistanê her di 
bin gefan de hat pêxwazîkirin. Desthilat- 
darên ku naxwazin kurd bi hebûn û nirxên 
xwe hebin û ziman û çanda wan qedexe 
dikin her wiha hewl dane ku Newroza roja 
yekgirtin û berxwedana kurdan jî qedexe 
bikin û destûrê nedin ku kurd Newrozê 
pîroz bikin. Li Rojhilatê Kurdistanê jî her 
çend Rejima Îslamî ya îranê bi salane 
hewl dide ku Newrozê qedeq bike û nehelê 
xelkê kurd derkeve kolanan û Newrozê 
pîroz bikin jî xelkê Rojhilat amadekariyên 
xwe dike û dest bi pîrozbahiyên cejnê 
di bin siya gefên îran û DAIŞ’ê de dest- 
pêkir. Li gel vê rejîm û derdorên alîgirên 
DAIŞ’ê jî gefan li gel dixwin da ku kî 
biçe Newrozê ew gunehkar e û wê êrîş li 
hember beşdarvanan pêk bên. Li aliyê din 
Rêjîma îranê jî beriya demekê vir ve ye ku 
li bajarên Kurdistanê tedbîrên ewlehiyê 
distînin. Li gelek bajaran bi hezaran leşker 
hatin bi cîhkirin û bo ku rê li pîrozbahiyên 
Newrozê bê girtin îran bi her rêbaza neheq 
tevdigere. 

Rojnameger û çalakê siyasî Şorel Golkar 
ji BasNûçeyê re behsa paşxana newroza kir 
û anî ziman ku dewletên ‘dagirker’ ên ku 
Kurdistan dagir kirine hewldane ku çanda 
kurdan ji nav bibin û kurdan asîmîle 
bikin lê belê kurdan bi tu awayî destûra 
wan êrîşan nedaye û tirsa deshilatdaran 
ew netirasandine. Golkar wiha domand: 
“Kurdistan ji hêla dewletan ve 
hatiye desteserkirin, xelkê kurd 
di bin asîmliasyonê de ma. 

Dagirkeran dixwest ku tarîxa 
kurdan ya pêktîne ji holê rakin. 

Lê belê kurdan destûra vê yekê 
neda. Her li bira xwe li çand û 
kultura xwe xwedî derketin.” 


Pêkutiyên îranê 

Di berdewamiya axaftina 
xwe Golkar li ser pêkutiyên 
Komara Îslamî ya îranê jî 
rawestiya û daxuyand ku 
di newrozê de cûr be cûr 
edetên kurdan hene û komara 
xwestiye wan ji holê rake, ne- 
wrozê têxe bin tesîra îslamê û 
rengekî ayînî li Newrozê bipêçe. 
Golkar erîşa Komara Îslamî wiha 
ragihand: “Piştî hatina Komara 
Îslamî ya îranê jî kurdan li Ro- 
jhilatê Kurdistanê dev ji cejna 
Newrozê bernaden. Di cejna 


rejim îcaze nede jî xelkê kurd derdikevin 
kolanan û li qadên bajêr newrozê piroz di- 
din agir dadidin û li derdora êgir govendê 
digrin. Govend nîşaneya serkeftin û azad- 
bûna kurda ye li Rojhilatê Kurdistanê. 

Komara îslami xwest vê çandê têxe bin 
ola îslamê û xwest tepeser bike. Çanda 
qedîm a xelkê ji nav bibe û rengê Îslamî 
bide wê” 

Beşdariya bi kurdî 

Her wiha Golkar ragihand ku kurdên 
Rojhilatê Kurdistanê bi gelemperî beşdarî 


Bane, Pîranşar, Sine Hewraman, îlam, 
Kirmanşan axaftin û beşdariya Newrozê 
bi kurdî ye. Ew dizanin ku Newroz roja 
serkeftinê ye li hember deshiladariyê, ew 
dizanin ku roja netewî ye û li gora wê Ne- 
wrozê birêve dibin. Lewre hemû kes cil û 
bergen gelerî li xwe dikin. Stranên bi kurdî 
dixwînin.” 

Şoreş Golkar bilêvkir ku beriya êrîşa 
DAIŞ’ê ya li ser xaka Kurdistanê li Başûrê 
Kurdistanê gelê kurd ê Başûrê Kurdistanê 
bi azadî û serfirazî cejna Newrozê pîroz 
dike û ew jî ji bo wan cîhê kêfxweşiyê ye 
û hêvî dikin ku li hemû perçeyên 
Kurdistanê Newrozê bi aramî û 
aştî pîroz bikin û hevdû bigirin. 
Golkar axaftina xwe wiha bidawî 
kir: “ Beriya êrîşên DAIŞ’ê xelkê 
me yê li Başûr bi azadî cejna 
newrozê pîroz dikir. Ev jî ji bo me 
cihê kêfxweşiyê bû. Li Bakur jî bo 
pîrozbahiya cejna newrozê azadi- 
yek heye. Berê li Bakur jî zehmeti 
gellek bûn. Cîhê herî zehmet Ro- 
jhilat e. Lê em bi hêvî ne ku em 
ê li hemû perçeyan Newrozê bi 
azadiyê pîroz bikin.” 


Li gelek bajaran bi hezaran leşker hatin bi cîhkirin 
û bo ku rê li pîrozbahiyên Newrozê bê girtin îran bi 
her rêbaza neheq tevdigere. 


Newrozê de zarok diherin li deriyên malan 
didin û Newroz’a malbatiyan pîroz dikin. 
Kevaniyên malê jî derdikevin û pereyan û 
şêranî didin zarokan. Hemû kes derdikeve 
ser kolanan cil û bergên nû li xwe dikin. 
Cîran diherin malên hevdû û cejna hevdû 
pîroz dikin. Tiştekî din jî heye; her çend 


rêwresmên Newrozê dibin û ew di Ne- 
wrozê de cil û bergên gelerî li xwe dikin, 
govendê digerînin û stranan dibêjin û ew 
dizanin ku Newroz roja netewî ya kurda 
ye. Golkar wiha berdewam kir: “ Li Rojhi- 
latê Kurdistanê newroz bi reng û xususiy- 
etên kurdî derbas dibe. Li Şîno, Mehabad, 


Gefên îran û DAIŞ’ê 

Rojnameger Arsalan Yarah- 
madî jî li ser Newroza îsal a 
Rojhilatê Kurdistanê rawestiya û 
amaje bi wê yekê kir ku îsal êrîş û 
propagandaya komên radîkal ên 

_ bi ser DAIŞ’ê ve ne jî li ser êrîşên 

Komara Îsiamî ya îranê zêdebû 
ye û herdû berê jî li mezgeft û li 
kolanan radigihînin ku beşdariya Newrozê 
gunehkari ye û mirov ji dîn derdixe. Ar- 
salan her wiha ragihand ku komên bi ser 
DAIŞ’ê ve ne radigihînin ku eger ew ji bo 
Newrozê xelkê li ser kolanan bibînin ew 
ê êrîşî xelkê bikin û bombeyan li wir bite- 
qînîn. Yarahmadî wiha berdewam kir: “Di 

J inên kurd ku di her qada jiyanê de 
roj bi roj rengên xwe diyar dikin, 
bi xebatên pîşeyî jî afirîneriya xwe 
digeşînin. Jin li gel parastina ziman û kele- 
porê îro êdî di jiyana modern de jî li bine- 
mayên xwe yên resen xwedî derdikevin, li 
ser piyan disekinin û li paşxana xwe xwedî 
derdikevin. Ev jinên ku em qala wan dikin 
jinên Koperatifê yên Şaredariya Rezan a 
Amedê ne. Ev jin bi xebatên xwe yên cuda, 
di nava civakê de hebûna xwe radigihînin 
û teşiya xwe li afirîneriyê digerînin. Jinên 
ku di kooparatîfê de kar dikin dibêjin: 
“Bingeha karê me hozî û hevkarî ye û em di 
jiyanê de afineriya xwe li hev par dikin.” 

Jinên Amedê hêza afirîneriya xwe 
digeşînin 

Di derbarê xebatên wan de em bi Seroka 
Koperatîfa Jinan a Şaredariya Rezan a 
Amedê Besîle Narîn re peyivîn. Narin da 
zanîn ku bi mebesta jinên navçeya Rezan 
ibin xwedî pîşe û dikaribin bi pîşeyên xwe 
bi keda xwe debara malbatên xwe bikin 
di 2005’an de koperatîfê damezirandiye 
û piştî vê qonaxê jin bûne xwedî derfet ku 
van armancan pêk bînin. Narîn amaje bi 
wê yekê jî kir ku dema jin têne ser karên 
xwe bi coş û kelecaneke mezin dest bi karên 
xwe dikin bi bi behredarbûna xwe ya pîşeyî 
bextewar dibin. Besîle Narî wiha dom kir: 
“Di serdea modrn de şarezayiya payandar 
pêk hatiye û ev yek jî bûye sedemê ku civak 
bibe sergoyê kolemêr û kolejinan. Em li 
hember vê yekê derdikevin û em destûr 
nadin ku em bibin perçeyekî vê pergalê. 

Em ê bi keda destên xwe beşdarî qada 
aboriyê bibin û em ê ji pergala koledar re 
kar nekin.” 


Cil û bergên neteweyî bi hestiyarî 
têne dirûtin 

Di berdewamiya axaftina xwe de Besîle 
Narîn diyar kir ku li kuçe û kolanên Amedê 
jin û zarokan karton berhev dikirin, debara 
xwe bi adana ser sergoyan dikirin, parsekî 
dikirin û ew ji vê yekê pir aciz dibûn û ji 
bo ku jin ji hêla aborî ve di civakê de cih 
bigrin, wan zendên xwe badane û dest bi 
xebatan kirine. Narîn wiha dom kir: “Me 
dît ku zarok û jin di mercên dijwar de 
pir zehmetiyan dikêşînin. Li derve dijîn, 
kartonan berhev dikin. Vê rewşê em pir 
êşandin. Me jî ji xwe pirsî: ‘Gelo em dikarin 
çi bikin?’ Dûre me got em dikarin wan jinan 
bînin cem hev, wan bi rêxistin bikin, wan 
hînî dirûtina cil û bergên herêmî bikin da 
ku dikaribin debara xwe bikin. Ji ber ku em 
kooperatîf bûn pêwîst bû em ji van jinan 
re bibin bersiv da ku dikaribin li ser piyan 
bisekinin. Me dest bi xebatên xwe kir û 
jinan şarezayî û hostehiya xwe pêşkêş kirin. 
Êdî cil û bergên neteweyî ji alî van jian ve bi 
hestiyarî têne drûtin.” 


têne Amedê jî ji berhemên wan ên dest- 
kariyê pir hez dikin. Narîn got: “Me di 8’ê 
Adarê Roja Jinan a Cihanê de, li Amedê 
pêşengeha berhemên xwe yên destkariyê 
vekir. Di pêşangehê de berhemên me 
rastî eleqeyeke mezin hat û ev eleqe û 
baldariya bêhempa taqet da me ku em 
karê xwe baştir bikin û xwe bigeşînin. Ev 
hêza keda jinê ye. Ji ber vê yekê me biryar 
da ku em di Cejna Nerwrozê de, li qada 
pîrozbahiyê jî pêşengehekê vekin. Em car 
caran diçin fûar û mihrîcanên din jî. Cil û 
ber û berhemên me yên destkariyê pir tên 
ecibandin û bala mirovan dikêşînin.” 

‘Em dixwazin mihrîcan bêne lidarx- 
istin’ 

Besîle Narîn di berdewamiya axaftina 
xwe de xwesteka pêkanîna mihrîcana cil 
û bergên neteweyî anî ziman û got: “Em 
dixwazin di siberojê de mihrîcaneke taybet 
ji bo cil û bergên neteweyî bê lidarxistin 
û hemû jin û mêr û zarokên kurd bi cil 
û bergên xwe yên herêmî beşdarê vê 
mihrîcanê bibin. Ji bo ev hêmana çanda 
me wunda nebe, divê em xwedî lê derke- 
bin. Narin amaje bi wê yekê jî kir ku roj 
bi roj bandora keda wan a ku li ser van 
xebatan didin, li nava jinan belav dibe û 
jin dixwazin beşdarî li van xebatan bikin. 
Narîn di dawiya axaftina xwe de bi bîr xist 
ku ked û xebata wan ji hêla mêran ve jî 
tê dîtin û mêr jî ji wan dixwazin ku ji bo 
mêran jî cil û bergan bidirûn û got: “Ez vê 
xwesteka jinan dubare dikim. Em dixwa- 
zin li her deverên Kurdistanê mihrîcanên 
cil û bergên neteweyî bêne li dar xistin. 

Em bi xwe cil û bergên Amedê û Herêma 
Botanê çêdikin. Em dixwazin bi jinên li 
her deverên Kurdistanê re bicivin û bîr û 
raman û şarezayiyên xwe bi hev re parve 
bikin, lewre xebatên me ji hêla jinan ve pir 
têne ecibandin. Her wiha li gel jinan mêr 
jî ji me dixwazin ku em cil û bergên wan jî 
bidirûn. 


Qumaşên Kurdistanê 

Besîle Narîn her wiha da zanîn ku ji bo 
dirûtina cil û bergên jinan ên neteweyî 
ew ji hemû bajarên Kurdistanê caw û 
qûmaşan tînin, ew didirûn û bi wan cil û 
bergan beşdarî fûarên çandî dibin. Narîn 
diyar kir ku gelê Amedê ji xebatên wan 
gellekî kêfxweş in û eleqeyeke mezin nîşanî 
xebatên wan didin. Narin wiha dom kir: 
“Çawanî û bûhayê cil û bergên ku em 
difroşîn pir grîng e. Em ji Amed, Ruha, 
Wranşar, Nisêbîn, Cizîr û gellek bajarên 
din ê Kurdistanê qumaş distînin û bi 
wan qumaşan behredariya jinên Amedê 
digeşînin.” 

Besîle Narîn, li ser rewşa astengdarên 
civakêjî raw- 
estiya û da zanîn 
ku ew dixwazin 
destê alîkariyê 
dirêjî wan jî 
bikinû wanjî 
bikin xwedî pîşe 
da ku dikaribin 
debara xwe bikin 
û derûniya xwe 
durust bikin, 
lewrejixwe 
derûniya asteng- 
daran nebaş e û 
pêdiviya wan bi 
hurmet û girami- 
yê heye. Narîn 
da xuyakirin bi 
kursên kargehên 
sînemayê, ew ê hewl 

bidin ku astengdar jî di nava civakê de cih 
bigirin û xwe bi tenê hest nekin. Narin got: 
“Em dixwazin tu kesên bê xebat nemînin. 
Lê belê hewceye ku herkes bi karekî re mi- 
jûl bibe û jiyana xwe bidomîne. Em ê der- 
fetan peyda bikin da ku astengdar jî di nav 
civakê de cih bigirin û bi sînemayê re mijûl 
bibin. Di nav civakê de feraseteke çewt ku 
tê bawerkinin astengdar nikarin bixebitin. 
Em wek koperatîf li dijî vê ferasetê ne û em 


Kargehên pîşeyî 

Seroka Kooperatîfa Şaredariya Rezan 
a Amdê Besîle Narîn di derbarê hejmara 
xebatkarên kooperatîfê de jî van agahiyan 
dan. Narîn da zanîn ku niha 10 xebatkarên 
wan ên ku di nav kar û xebatên kooperatîfê 
wek pispor kar dikin û her wiha 15 kesên 
din yên ku li koperatifê perwerdehiya dirû- 
tina cil û berg û çenteyan werdigirin hene. 
Kursiyerên wan piştî perwerdehiyê dibin 
xwedî pîşe, ji xwe re kargehan vedikin û 
di kargehên xwe de kar û xebatên xwe bi 
serê xwe didomînin. Narîn wiha dom kir: 
“15 kursiyerên ku niha têne perwerdekirin, 
piştî ku 6 mehan perwerde dibin dibin 

xwedî pîşe û 
dest bi karên 
xwe dikin. Lê 
ev hevalên 
me yên ku 
perwerdehiya 
xwe diqedînin 
hem dikarin 
li ba me kar 
bikin û hem 
jî dikarin 
bi serê xwe 
cihekî vekin 
û li cihên 
xwe xebatên 
xwe berde- 
wam bikin. 
Hevalên 
me yên ku 
perwerdehiya 

xwe qedandine û karên xwe dikin gellek 
in. Hinek ji wan kincan didrûn. hinek ji 
wan çenteyan didirûn û hinek jî bazin û 
eşyayên xemilandinê çêdikin.” 

Narin da zanîn ku wan berhemên xwe 
yên destkariyê li fuara Îzmîrê jî pêşan 
dane, di fuarê de xebatên wan şayanî 
xelata plakeyê hatiye dîtîn û ew bi vê 
yekê şad û bextewar bûne. Narin her 
wiha ragihand ku geştiyar û mêvanên ku 


jinên ku em qala wan dikin jinên Koperatifê 
yên Şaredariya Rezan a Amedê ne. 


ê vê ferasetê biguherînin.” 

E vder bajarê ku li lê rê bidawî dibin 
e. Evder deriyê Çiyayê Qendîl, 
derbenda şaxewanan, xelekek ji 
bihûşta Mezopotamya ye. Evder Başûrê 
Kurdistanê, bajarê Ranya ye. 

Ranya qezayeke wîlayeta Silêmanî ye. 
Bajêr 130 kîlometre li bakûr rojavayê Silê- 
manî dikeve. Bajêr nêzî Gola Dûkanê ye. 

Şêniya Ranya nêzî 100 hezarî ye. 
Niştecihên bajêr hemû Kurdin. Ranyayî bi 
zarava Kurmanciya Jêrîn bi Gotineke din 
bi Soranî diaxifin. 

Kurdên Ranyayê hemû Musluman û 
ji mezheba Sunî ne. Di demên kevn de 
li heremê hin Cihû hebûne, lê wan paşê 
barkirine. 

Ranya di sala 1871’an de bûye qeza 
û bi Kerkûkê ve hatiye girêdan. Di sala 
1920’an de bi Hewlêrê ve, di sala 1958’an 
de jî bi Silêmanî ve hatiye girêdan. Bi 
Ranya ve girêdayî bajarokên Çiwarqurne, 
Bêtwate û Hacî Awa û herwiha gelek gund 
hene. 

Bajarê Ranya ji 11 taxên wek; Qelat, 
Reşemêrg, Gilîncan, Sera, Rizgarî, Rap- 
erîn, Azadî 1, Azadî 2, Kêwereş, Qule û 
Fermanberan pêk tê. 

Sûka Ranyayê wek taswîrê çîrokan e. Li 
bajêr rejeyeke mezin bêkarî heye. Ji ber 
vê yekê demên ku dinya ronî be û hewa 
xweşbe, bihezaran kes li kolanan digerin. 

Li bajêr herçend hinek avahî û pasajên 
nûjen hebin jî, li kolanan jî bazirganî tê 
kirin. Piştî serhildanê di salên dawîn de 
li bajêr çend pasajên nûjen hatin çêkirin. 
Li kolanên bajêr de, di mehên havînan de 
binê siya daran dibin bazar. Li bazarên 
kolanan zêdetir firoşkarên tiştên sivik û 
gundiyên nebatfiroş kardikin. Wek mînak 
ev rankçoxefiroş, gundiyekî Piştder e. 
Rankçoxeyê ku ji Rojhilatê Kurdistanê 
distîne, li kolanên bajarê xwe difroşe. 

Bajarê Ranya lijêr quntarê Çiyayên Asos 
hatiye damezirandin. Li derdora bajêr gir 
û lûtkeyên çiyayên Hacîla, Xanzad, Kolen 
û Makok jî derbas dibin. 

Çiyayê Qendîl jî nêzî 
Ranya ye. 


Erdnîgar 

Erdîma Ranya 
li Kurdistanê 
yek ji cîhê herî 
xweş e. Der- 
bendî Ranya, 
Gola Dokan, 
Çiyayê 


nav xaka Ranya de derbas dibe li heremê 
xêrûbêr belavdike. Ji mêj ve di zewiyên 
derdora Zê de tutûnvanî tê kirin. Herwiha 
gulberojên Ranyayê jî navdarin. Li aliyê 
din piştî çêkirina bendav û gola Dûkan li 
heremê masîvanî jî pêşket. Niha li Ranya 
jî li gelek deveran çewlikên masiyan û li 
ser golê jî masîvanî tê kirin. Di gera sûka 
bajêr de em rastî masiyên Dûkanê jî tên ku 
hinek ji wan ji 20 kîlo girantirin. 

Navê Bajêr 

Li ser navê bajêr gelek tiştên jihevûdû 
cuda tên gotin. Di nav gel de ji ber ku rê li 
bajarê wan diqede û çiya destpêdikin, di 
wateya ‘rê niye’ de Ranya hatiye gotin. Ev 
nav pêşî islamê ‘rondiya’ bûye. 

Navê bajêr beriya zayînê jî Zamar e. 
Demek bajêr di dema mîrnîşîna Ranikşa 
de wek Ranka jî hatiye binavkirin û paşê 


bûye Ranya. 

Hedîqeyî şar 

Parkyanê hediqeya Ranyayê seyrangeha 
yekta ya nav bajêr e. Ji ber ku bêkarên ba- 
jêr gelekin, park hîç xalî namîne. Hedîqeyî 
Şar di sala 1957’an de hatiye çêkirin. 

Park di nav bajêr de li ser xakekî fireh 
hatiye avakirin. Bi taybetî rojên în û cejn û 
bêhndanan tijî ye. 

Zêdetir ciwan û pîrekal wextê xwe li 
parkê derbas dikin. Mêvanên parkê zêdetir 
bi dama, kişik û lîstikên din dilîzin. Tîpên 
dama û kişikvanên parkê yê xor û pîran 
jihevûdû cuda ne. Bi vî awayî wext derbas- 
dikin. Parkî bajêr bi gelek darên ciwan û 
çîçekan hatiye xemilandin. Ewçend jî diyar 
e ku ev parka ciwan bêxwedî ye. Zarok 
jî tevî mezinan gilî û gazinên xwe ji yekê 
dikin. Herçend nêzî 20 baxçevanê parkê 


Mizgîna Adara 1991 ’an li sûka Ranya geşbû 


Ranya di serhildana dawîn ya sala 1991 an de jî dewra sereke leyistiye. Piştî ku Sibata sala 1991 an de di navbera hêzên 
Amerîka û îraqê de şer derket li Kurdistanê jî serhildan destpêkir. Cîhê destpêka serhildanê bajarê yekem Ranya bû. 

Pêşmergê roja 5ê Adarê ji berî nîvro ji çiya daketin nav bajêr û tevî gel avêtin ser saziyên rejima Baas. Gelê bajêr di nava 
çende saatan de sihêtiya hemû deverê kir. 

Roja din xopanên Ranya; Çiwarqurne, Teynal, Allahî, Bayincan, Gopala û Bazyan tevî gundên derdorê serhildan. Bi vî 
awayî hemû xaka Ranya azad bûbû. Herçend artêşa Saddam hemen roj êrişeke mezin da destpêkirin jî berxwedana Ran- 
yayê xurt bû. 

Çirîska Ranyayê roja din li hemû Kurdistanê belav bûbû. Di nava hefteyekî de hemû Kurdistan ji hêzên rejimê hatibû 
rizgarkirin. 


Qendîl, Çemê Zê û daristanên keskereng 
xaka Ranyayê wek xelatekî dixemilînin. 
Deştî Bîtwen li başûrê bajêr dikeve. Li 
ser vê deşta fireh kiştûkala hubûbatî tê 
kirin. Piştî ku Gola Dûkan tijî bû li heremê 
çandîniya avî jî destpêkir. Gundiyên 
heremê ku sebze û fêkî dajon di bazarê 
de difroşin. 

Li aliyê din 
Çemê Zê 
kudi 

Bajerek serhilder 

Niştecihên bajarê Ranya di dîroka 
siyasî ya Kurdistanê de dewrên girîng 
leyistine. Di serhildana sala 1919’an ya Şêx 
Mehmûd Berzencî de Ranya yek ji nawend 
û piştgirên serhildanê bû. Piştî dagira 
îngîlîzan ya heremê, demek dirêj gelê bajêr 
rêvebiriya hêzên îngîlîz qebûl nekirine û 
ew nexistine nav şarê xwe. 

Li Ranya di heman deman de Fetah Beg 
qeymeqamê hukûmeta Şêx Mehmûd yê 
Ranyayê bû. Kaptan Couk ê îngîlîz ku li 
Derbend dima, li Qela Ranya Fetah Beg 
vexwediye yariya satrancê kiribû. Li wir 
Fetah Beg bi bêbextî ji alî îngîlîzan ve tê 
kuştin û leşkerên îngîlîz dikeve Ranya. 

Piştî dagirê jî dû cara li bajêr li dijî 
îngîlîz serhildan diqewinin. Di vê demê 
şêniya nav bajêr 12 hezar bûye. 


hebmjiji bih 
kesekî yên din 
naxebitin. 


Dîroka bajêr 

Ranya di 
dîrokê de yek 
ji nawendên 
şaristaniya Gûti 
bûye. Li Ranya û deverên wek Bîtwen û 
Derbend, gelek bermahiyên 6 hezar salî ye 
hene. Li herema Ranya gelek bermahiyên 
dîrokî yên wek Girdê Şimşêre, Derbend, 
Basmosyan, Girde Dême, Kameryan, 
Boskin û Gewre Qele hene. 

Hinek deverên kevnarê di bin Gola 
Dokan de maye, Girdê Bazmûsyan, Girdê 
Ereban, Girdê Kameryan di bin avê de 
maye. Di sala 1959’an de hin lêkolînerên 
Danîmarkî gelek tişt ji van girdan xe- 
laskirine. Ev bermayî di muzexanyên 
Silêmanî, Bexda, Kopenhagen û Parîsê de 
tên veşartin. 

Di dema iskender de li Derbendê 
di navbera Kurd û Mekedonan de şer 
qewimîne. Di kolanên li heremê de bi tay- 
betî ji dema iskender gelek pereyên mayî 
hatine dîtin. 

Di dema dagira leşkerên Ereb ya salên 
630’an de jî di navbera Kurd û Ereban de 
gelek şerên giran derketine. Di van şeran 
de li dewrûberê qelat gelek zirarên mezin 
derketine. Qelat li rojhilatê bajêr e. 


Şarê hunerdost 

Ranya yek ji bajarên hunerdost yê Kurd- 
istanê ye. Li bajêr ji hemû beşên hunerên 
ciwan kedkar hene û di warê xwe de 
dixebitin. Li bajêr yek ji hunerên ciwan ku 
girîngî tê dayîn şano ye. Li Ranya di warê 
şanoyê de dû heb dibistanên gihandina 
lîstikvanan kar dikin. 

Yek ji dibistanên şanoyê di bin sîwana 
Malbendî Rewşenbîrî Kaziwa Ranya de 
hatiye vekirin. Li vê dibistanê bi giranî 
lîstikvanên zarok tên perwerdekirin. 

Çend ji tîpên zarokên dibistana serete yên 
dildarên şanoyê ji bo festîwal û merasiman 
amadedikin. 

Li Ranya dîroka şanoya nûjen diçe dest- 
pêka salên I970an. Di salên serhildanê de 
şano li bajaran wek milekî şoreşa Kurd xe- 
biti ye û piştî serhildana I99ian jî li bajêr 
çend komên şanogeriyê dest bi kar kirine. 


Şêwekarî 

Ciwan hunereke din ku li Ranyayê bay- 


Rojname ya Pirûşe 

Li Ranya rojnameyeke jî weşanê dike. 
Rojnama Pirûşe ku ji sala 2007an virve 
weşanê dike li 
bajêr yekta roj- 
name ye. Li başûrê 
Kurdistanêjiber 
ku pergala be- 
lavkirina rêkûpêk 
ya çapemeniyê 
nîne rojnameyên 
netewî dereng 
digîjin xwendeva- 
nan. Ji ber vê 


yekê çapemeniya 
heremî vê pêdiviyê 
dibersivîne. Bi vî 


awayî Pirûşe di 
jiyana rewşenbîrî 
ya bajêr de rolekî 
girîng dilîze. Bi 
vîawayîjî xebat- 
karên rojnamê 
di nav rewşeke 

kêmderfet de dixebitin. 



ixpêtê dayîn, şêwekeri ye. Ji ber ku mal- 
bendên bajêr zarokên xwe tevlî xebatên 
wiha dikin, di bin sîwana Malbendî Kazîwa 
de sinifeke şêwekariyê jî hatiye vekirin. 

Zarok û gencên keç û xort demê xwe di 
nav xêzan û rengan de derbas dikin. Ma- 
mosteyê şêwekar behsa xebata hunera xwe 
û şagirdan dike. Li Ranya yê şewêkarên 
gênc yên berendamên navdariyê jî der- 
dikevin. 

Warê muzisyenan 

Ranya di warê muzîka Kurdî de yek 
cîhên naskiriye. Wek hemû wargehên nêzî 
sînoran Ranya jî di warê mûzîka Kurdî de 
dewlemend e. Bajêr ji ber ku nêzî sînorê 
Rojhilatê Kurdistanê û di navbera çandên 
Kurmanciya jêr û jorîn de ye, xwedî 
muzîkeke dewlemend e. Qîmetdayîna 
bajariyan bo muzîk û muzîsyenan bûye 
sedem ku li bajêr dû dibistanên muzîkê 
bên vekirin û gelek mûzîkhêz li bajêr bicîh 
bibin. Li vê dibistanê zêdetir zarokên 
mûzîsyen perwerde dibînin. Li vê sinifê 
ji bilî muzîkê, reqs û lîstikên gelêrî jî tên 
fêrkirin. Dibistaneke din ya muzîkê jî dîsa 
di bin siya Malbendî Rewşenbîrî Kaziwa 


Ranya de xebatên xwe didomîne. Di vê 
dibistanê de zêdetir xort perwerdê dibînin. 

Li Kurdistanê herçend ji mêj ve 
werîşkarî tê kirin jî ev yek wek karekî 
mêrane tê zanîn. Di salên dawîn de li cîhên 
wek Helepçe û Ranya ku jiyana eşaîrî hîn jî 
bandora xwe didomîne, keçên Kurd tîmên 
goga destan damezirandine û hinek ji wan 
sergirtîbin jî bi werzîşê re eleqedariya xwe 
didomînin. 

Asos a navenda rewşenbîran 

Navenda Rewşenbîrî Asos, navê xwe 
ji çiyayê seriya Ranya stendiye. Di bin 
sîvana vê sazîyê de ku ji alî wezareta çandî 
tê piştgirîkirin, çalakiyên rewçenbîrî tên 
lidarxistin. Kurdistan û dengê bilûrê wek 
dû tiştên ku hevûdû tînin bira mirov an jî 
wek dû tiştên ku hevûdû temamdikinin. 
Bajar û gundên bê bilûrvan, bilûrvanê bê 
meqamê ‘gelû’ nîne li vî welatî. Mehmûdê 
Piştderî ku yek ji şimşaldarê navdar yê ba- 
jarê xwe ye ji mêvanan re behsa meqamên 
xwe dike û mînakek gelû lêdide. Mêvanên 
Ranyayê bi dengê bilûra bilûra Piştderî ji 
Ranyayê xatir duxwazin. 

KIRMANCKÎ 



Newroza 


Nadire Giintaş Aldatmaz 

S ikas ke Newroze, taye welatanê 

Rojhelatê Nêzdî de yena pîrozkerde 
kî seba kurdan manayê xo cîya yo. 
;afane şaranê bînan Newroze roza 
dest pêkerdişê wisarî ya. Şaran goreyê 
zanayîşê xo mana do be roja Newroze. 

Seba kurdan cîyayîya Newroze na ya 
ke Newroze efsaneya estbîyayîşê kurdan 
a. Efsaneya ke mabênê şarî de qisey bena 
û ê ke cigêrayîşan doz kerdê varyasîyonê 
yewbinî yê. Mabênê înan de qij bo kî ferqî 
estê. Varyasîyonanê efsaneya Newroze ra 
yewe nîyar a: Goreyê efsane hukumdarê 
o wextî zalim Dehhak neweş kewno. Serê 
hermeyanê eyî her yewî de yew kergane 
vejîyayena. Dehhak ferman vejeno, emr 
dano merdimanê xo ke her roj di kesanê 
ciwanan bikişê û mezgê înan sey dermanî 
kergananê eyî ra kerê. Merdimê eyî her 
roj di kesan kişenê û mezgê înan kenê 
kergananê Dehhakî ra. Çitur ke beno, 
dejê kerganan tenê beno kemî. Naye ser o 
Dehhak dewamê zulmê xo keno. Her roj di 
gencî yenê kiştene. Keso ke nê di gencan 
kişeno rojê êdî nêşîkîno bikişo, heyfê xo pê 
yeno û nê di kesan ra yewî/e dizdîya ver- 
dano ra. Mezgê ê bînî û yê yew mîye keno 
têmîyan û winî keno kulê Dehhakî ra. Bi 
no tore her roj yew kes dizdîya remayeno 
şono koyan de xo nimneno. Kesê ke nîya 
remayê, koyan de benê arê û mudetê ra 
tepîya zewecînê, domanê xo benê. Bi no 
tore, kesê ke zulmê Dehhakî ra remayê ra 
yew komele virazîna. Goreyê efsane, nê 
kesî kurdî yê. Wexto ke zulmê Dehhakî 
ra xelesîyay kî koyan de adir vêşnenê û 
keyfkenê. 

Seba Newroze, seke mi cor de kî nuşt, 
yewbinî ra cîya cîya efsaneyî estê. Mesela 
goreyê taye bektaşîyan kî Newroze 
rojbîyayîşê Hz. Elî ya. Ê kî no semed ra 
na roje pîroz kenê. Çi beno wa bibo, çîyo 
muhîm no yo ke Newroze seba ma kur- 
dan çi îfade kena, ewru senê mana der a 
û na Newroze seba şaranê na cografya do 
bena semedê aştîya ebedîye yan kî nê. 

Peynîya serranê hewtayan de, çar 
koşeyê Dêrsimî de gencan serê koyan 
de adir kerdêne we û tifangî eştêne. Ma 
mekteban de Newroze pîroz kerdêne. 
Manayê Newroze, ma gencan de, manayê 
“serewedaritişî” bî, manayê îsyanî bî. 

Xora goreyê efsane kî Newroze, verê 
zulmî de roja serewedaritiş û serkewtişê 
kurdan a. Coka ma bi no zanayîş Ne- 
wroze pîroz kerdêne. Mekteb de tayê 
kesan seba Newroze govende girewtêne, 
tayîne manayê Newroze ser o qisey 
kerdêne. Tatîlode resmî çin bî la ma roja 
Newroze de derse nêkewtêne. 

12 êlule ra tepîya sey heme çîyê ke bi 


kurdan û kurdkî eleqedar ê, Newroze kî 
xeyle wext qedexe bîye. Nameyê Newroze 
bîle telafuz nêbîyêne. Mensubanê dewlete 
nîyada ke kes Newroze ra nêvêreno ra, no 
roşan seba kurdan muhîm o, na rey fek 
vurna, va “Nevruz roşanê tirkan o.” û o yo, 
no yo bi xo kî adir kenê we û bi qiravat û bi 
kincanê taximan serê adirî ra çing danê. 

Di serrî yo ke Dîyarbekir de, wextê 
pîrozkerdena Newroze de, bi fekê heyetê 
îmralîye, A. Öcalan aştîye wazeno. Men- 
subê partîyê eyî kî îcabê no waştişî kenê 
û di serrî ra jeder o ke kes nîno kiştene. 
Verê nê qerarî de kî dewlete taahut kena 


ke problemanê kurdan hal bikero. Mesela 
ziwanê kurdan peyder pey bibo ziwanê 
perwerdeyî, kesê ke hepis der ê, peyder 
pey bivejîyê, qanunan de wayîrê 
na welatî reyna terîf bibo û terîfê 
hemwelatîye bivurîyo, her keso ke 
na welat de ciwîyeno, pêro kî no terîf de xo 
bivînê. Yanî bi kilmî ganî dewlete nameyê 
kurdan pano û luzimîya xo ke çik a, bikero. 

Şarê kurdan hêvîdar o ke nê çî rast bibê. 
Ez hêvîdar a ke nê çîyê zarurî rojê bêrê ca. 
Labelê hetê ra kî ma na dewlete zaf rind 
nas kenîme. îdarekerdoxê na dewlete çiqas 
şîkînê bivurîyê, çiqas wazenê bivurîyê zaf 


Ez kî Newroza 2015Î bi merax û heyecan pawena. Newroze seba her kesî 
bibo wesîleyê demokrasî û serbestîye. 


belî nîyo. Ancî kî ez hêvîdar a. Çike zobî 
çareyê ma çin o. Bi kiştene û merdene 
heyatode rind nêvirajîno. Gonî ser o yew 
heyat înşa nêbeno. No welat de, no erdî ser 
o zaf gonî çarç bîye. Êdî beso. Kes nêwa- 
zeno ke sayîya merdena yew kesî de nan 
biwero. Wijdanê merdimî merdena kesî 
rê razî nêbeno. Coka çi beno wa bibo verê 
cû aştîye bibo. Yanî kes memiro. Merdim 
ke weş bî her çî rê çare vîneno. Merdene 
ke lazim a, xora zaf merdî. Ez vana ma rê 
merdene kî kiştene kî lazim nîya. Prob- 
lemê ma tabî ke hîna zaf ê. Ma problemanê 
xo bi mucadeleya demokrasî hal kenîme. 
Muhatabê ma ke ziwanê demokrasî ra 
fam mekerê ancî kî ma nêqefelîme heta ke 
înan kî fam kerd mucadele kenîme. Teke 
kes memiro. 

Di rojî ra tepîya newede ra Newroze 
esta. Goreyê îlanê îdarekerdoxanê dewlete 
û goreyê heyetê îmralîye Öcalan na rey kî 
seba caverdayena çekan yew vengdayîş 
keno, “Na Newroze, Newrozade tarîxî ya.” 
vanê. Her caye welatî de, goşê her kesî 
mektuba Öcalanî ser o yê û xeberade xeyre 
pawenê. Tewr zêde kî ma û pîyê gerîllayan 
û yê eskeran. 

Ez kî Newroza 2015Î bi merax û heyecan 
pawena. Newroze seba her kesî bibo wesî- 
leyê demokrasî û serbestîye. Na rey kî (çi- 
tur ke efsane de kî winî bîyo), ma Newroze 
sey roja serbestîye pîroz bikerîme. Adirê 
Newroze na rey kî sey adirê serbestîye, sey 
adirê azadîye, sey adirê şayîye bivêyşo serê 
koyan de. Vengê kilaman dekewo mîyanê 
kila adirî, pîya heta asmên berz bibê, 
vengê huyayîşî bêro cor de, vengê çekan, 
vengê zirçayîşî, vengê merdene meyero. 

Newroza şima pîroz bo! 


Di rojî ra tepîya newede ra Newroze esta. Goreyê îlanê îdarekerdoxanê dewlete û goreyê heyetê îmralîye Öcalan na 
rey kî seba caverdayena çekan yew vengdayîş keno, w Na Newroze, Newrozade tarîxî ya.” vanê. Her caye welatî de, goşê 
her kesî mektuba Öcalanî ser o yê û xeberade xeyre pawenê. Tewr zêde kî ma û pîyê gerîllayan û yê eskeran. 

Prof. Martin Hartmann 


Li deşta kurdî rêçên oryantalîstekî 



Mehmet Gultekin 


p 


rof. Dr. Martin Hartman di dîroka 
beşa zanyariyên rohilat de wek ory- 
antalîstekî sereke ê ji dawiya sedsala 
19’an û destpêka a 20’an tê hesinbandin. 
Hartman bi xebatên xwe ên bi piranî li 
ser ziman, dîrok û çanda gelên wek ereb, 
ecem, tirk, kurd û cihûyan gelek agahî û 
keşfên nû diyarî zanyariyên rohilatnasiyê 
kiriye. 

Martin Hartmann (1851-1918) ê ku li 
Elmanya’yê li bajarê Breslau mezin bûye, 
piştre di zaningeha Berlinê de beşa rojhi- 
latnasiyê xwendiye û doktora xwe nivîsiye, 
dora 13 salan jî wek dîplomatê Qeyseriya 
Almanya li Stenbolê û Beyrudê kar kiriye 
û dûre jî hetanî mirina xwe di zanîngeha 
Berlinê wek profesor xebitiye. 

Hemû zanyar, heval û hogirên ku 
Hartman dinasîn dibêjin ku ew zanyarekî 
gelek jîr bûye û hema tevaya wextê xwe bo 
lêkolînan û amadekirina nivîs û pirtûkan 
derbas kiriye. 

Hartmann hîn di xortaniya xwe di 
salên 1882-83’an de tê Rojhilata Navîn, 
demekê li Kurdistana Rojava, Bakûr û 
Başûr jî dimîne û ji alîkî de kurdiya xwe 
pêş de dibe û ji aliyê din de jî di derbarê 
dîrok, ziman û wêjeya kurdî de nimûneyan 
berhev dike. Zanyariyên kurdî gelekî bala 
Hartmann kişandine û wî xebata xwe ya 
pêşîn di derbarê kurdan de bi sernavê 
Botan -Lêkolîneke topografik û dîrokî- di 
sala 1896’an de weşandiye. 

Di vê heyamê de Hartmann li ser ziman 
û wêjeya kurdî jî lêkolîn kiriye. Ji nivîs û 
nameyên wî ji bo rojhilatnas Ignaz Goldzi- 
her ê di zanîngeha Budapêşte xuya dibe ku 
çavkanî û alîkarên Hartmann ji bo peyda- 
kirina nimûneyên ji wêjeya kurdî Mikdat 
û Abdurrahman Bedirxan bûne û wî roj- 
nama Kurdsitan şopandiye. Ew di nameya 
xwe a ji roja 10.06.1898’an de ji Ignaz 
Goldziher re bi kêfxwesî dinivîse:“Niha li 
Qehîreyê rojnameyek kurdî tê weşandin 
ku wek zanîna min ev rojnama kurdî ya 
herî pêşîne li dinyayê.” 

Martin Hartmann di sala 1887’an de 
jî di kovara elmanî ”Kovara Lêkolînên 
Cîhana Rojohilatê” lêkolînekê li ser wêjeya 
kurdî diweşîne. Evxebat ji 12 rûpelan 
p êktê û weke weşaneke taybet hatiye 
çapkirin. 

Martin Hartmann di destpêka nivîsê 
de dibêje ku hevalekî wî ji Stenbolê di 
adara 1896’an de ji wî re destnivîsên kurdî 



Di xebata Hartmann de hin agahiyên girîng ên ji naveroka diwanê wek 
daneberhevên di navbera Mela û Mir Îmadedîn û a di navbera wî û şairê nav- 
dar Feqiyê Teyran wê demê cara pêşîn diyar dibin. 


şiyandiye û ew bi tevayî ji 542 rûpelan 
pêktên. Harmann di destpêka xebata xwe 
de li ser naveroka dîwana Melayê Cizîrî 
radiweste ya ku apara pêşîn a vê berhev- 
okê ye. Jixwe beriya vê xebata Hartmann 
li ser Melayê Cizîrî li roavayê derbarê wî 
şairî de gelek kêm agahî habûn. Alexandr 
Chodzko di sala di sala 1858’an de di gov- 
ara Journal Asiatique de bi çend hevokan 
ve, yên ku wî li Parîsê ji kurdekî ji başûr bi 
navê Ahmed Xan bihîstibû, qala Melayê 
Cizîrî kiribû. Piştre jî Peter Lerch di sala 
1858’an de di nivîsa xwe ya li ser 8 şairên 
kurd de hin agahiyên kêrhatî li ser Mela û 
dîwana wî agahî pêşkêş kiribû. 

Di xebata Hartmann de hin agahiyên 
girîng ên ji naveroka diwanê wek dane- 
berhevên di navbera Mela û Mir Îmadedîn 
û a di navbera wî û şairê navdar Feqiyê 
Teyran wê demê cara pêşîn diyar dibin. 

Bêşik xebata herî balkêş a Hartmann di 
derbarê zanyariyên kurdî ya amadekirin 
û çapkirina Dîwana Melayê Cizîrî a li ser 
bingeha vê destnivîsê di sala 1904’an 
de li Berlinê ye. Di dawiya vê beşê de 
Hartmann bal dikşîne ser wekheviya 
kurmanciya dîwanê a bi ferhenga Yusuf 
Ziyaeddîn Paşa û dibêje, diyar e ku di wan 
sedsalan de sîstemeke perwerdeya zimanê 
kurdî hebûye ku ev helbest karibûne bên 
hûnandin û divê niha bê cedandin ku di 
nav çiyayên Kurdistanê de destnivîsên 
kurdî bên berhevkirin. 

Prof. Martin Hartmann di berdewamiya 
xebata xwe de diyar dike ku rûpelên 
224 - 403 yên berhevoka destnivîsên di 
destê wî de ji Mem û Zîn a Ehmedê Xanî 
pêktên. Ew dibêje ku ev berhem li ser 51 
sernivîsan hatiye parvekirin û di rûpela 
pêşîn a destnivîsê de ev agahî henin: “Ev 
pirtûk xwedê rehma xwe lê bike, ji aliyê 
mewlanayê qedirbilind Ehmed Efendiyê 
Xanî hatiye nivîsîn û navê wê Mem û Zîn 
daniye.” 

Hartmann piştre berhevdaneke dest- 
nivîsa Mem û Zînê bi ya ku E. Schau ya 
ku wî di sala 1885’an de li Mûsilê peyda 
kiribû û ew li wir bi yekî bi navê Jeramias 
Şamir bi ser zimanê erebî dabû wergeran- 
din dike û hin xeletiyên wergerê tîne ber 
çavan. 

Hartmann pê re destnîşan dike ku sala 
mirina Ehmedê Xanî ya ku Alexandre Jaba 
wek 1063 (1652-53) diyar kiribû ne rast e 
ji ber ku şair bi xwe di berhema xwe de vê 
eşkere dike; “Lewra ku dema ji xeybê fek 
bû/Tarîx hazar û şêsd û yek bû”ango mi- 
ladî sala 1651 an. Her weha tarîxa nivîsîna 
Nûbarê a hîcrî 1094 jî rastiya vê salbûyîna 
destnîşan dike. 

Martin Hartmann piştre dinivîse ku 
rûpelên 412-452 ya destnivîsên di destê 
wî de ji pirtûka şair a gelekî bi nav û deng 
Nûbarê pêktên ya ku wek ferhengokeke 
erebî-kurdî hatiye amdekirin. Ew piştre vê 
nusha Nûbarê bi ya ku ji aliyê Jaba peyda- 


kirî û ya Yusuf Ziaeddin Paşa E 1 Xalidî ve 
dide ber hev û van rêzên di destpêka ber- 
hemê de neqil dike: “Zanyarê Kurdistanê 
û rêberê me Mevlana Ehmedê Xanî ev 
kitêba xwe ya qedirbilind ku têde gelek sir 
henin wek Nûbar bi nav kiriye ku piraniya 
xelkê jî berhemê wek Nûbihar bibîrtînin.” 

Hartman piştî çend beytan ji Nûbarê 
dide û şirove dike, dibêje ku di rûpelên 
453 heta 457’an ya destnivîsa li bal wî de 
pirtûka Xanî ya bi navê “Eqîde” cih digire. 

Martin Hartmann di dawiya lêkolîna 
xwe de eşkere dike ku ew lawên Bedirxan 
Begê ên bi navê Mikdat Mithat û Abdur- 
rahman Begê nas dike û govara 'Kurdistan' 
a ku ew li Qehirê çapdikin ya ku her car 
dikeve destên wî. Her wisa Hartmann 
dibêje, weki ji hejmara diduyan pê ve di 
vê govarê de her car parek ji Mem û Zîn 
tê weşandin. Weke Hartmann bi xwe 
dinivîse, haya wî pê hebûye ku ev çapên 
berhemê ên di kovarê de li ser bingeha 
destnivîsa Heci Evdilqadirê Koyî hatine 
amadekirin. Hartmann di nivîsa xwe de 
pêşniyaz dike ku dîwana Mela û Mem û 
Zîna Xanî rojek pêş de bên çapkirin. 


Hugo Makas jî yekji şagirtên Hatmann 
bû û wî jî di dema amadekirina xebata xwe 
a bi navê "Lêkolînên Kurdî" li ser devokên 
kurmancî ên li Amed û Mêrdînê bi saya 
Hartmann bi Abdurrahman Bedirhan 
Begê re ketibû têkiliyê û gelek alîkarî ji wî 
girtibû. Makas dinivîse ku Abdurrahman 
Beg heta sala 1899’an de li Cenewre’yê 
bûye û ew gelek caran bi wî şêwiriye. 
Makas her car ji Abdurrahman Begê re 
metnên helbest û nivîsên kurdî tev pirsên 
xwe şiyandiye û ji wî alîkarî xwestiye. 
Makas neqil dike ku Abdurrahman Begê 
carekê ev bersiva bi şîretê jêrîn ji wî re 
rêkiriye: 

“Ez dixwazîm bêjim ku ev helbest 
naskirî nînin. Bi baweriya min wê zirarê 
bide xebate we, ger hûn nimûneyên wiha 
bikin bingeha xebata xwe. Ya baştir ew e 
ku hun mînakan ji şairên navdar bigrin ên 
wek Ehmedê Xanî û berhema wî Mem û 
Zinê.” 

Li ser vê Hugo Makas dibêje ku ew niha 
vê pêşniyarizê dişopîne û li ser Mem û 
Zîna Xanî xebatan dike. 

Bo zarokan miz 


Tuwanê Dodkî 


L i Bakurê Kurdistanê yekem kanala 
zarokan a kurdî ku nêzîkî salekê ye 
weşana xwe ya testê dimeşand di 
cejna netewî Newrozê de dest bi weşana 
asayî dike. Piştî kanalên kurdî yên zarokan 
ên wek Pêlîstank TV, Zaro TV û Pepûle, tê 
payîn ku wê Zarok TV kanala herî bi rêk û 
pêk a zarokan be. Zarok TV wê weşana xwe 
bi kurmancî, zazakî û soranî bike. 

Newrozê çavên zarokên kurd ronî kir 

Piştî Pêlîsank TV, Zaro TV û Pepûle’yê li 
gelemperiya Kurdistanê çarem, li Bakurê 
Kurdistanê yekem kanala zarokan a kurdî 
Zarok TV vedibe. Zarok TV’ya ku navenda 
xwe li Amedê damezirandiye, piştî xebatên 
amadekariyê yên weşana asayî, di 21’ê 
Adarê roja cejna neteweyî Newrozê dest bi 
weşanê dike. Zarok TV, ji ber ku di qada 
weşangeriya televizyonî ya kurdî ya 
ji bo zarokan de valahiyeke mezin 
heye û ev valahî encamên xeter- 
nak ên asîmîlekirina zarokên 
kurd derdixe holê, hewl dide ku 
bi sê zaravayên kurdî; Kurmancî, 
zazakî û soranî weşananê bike û 
valahiya weşanên zarokan ên 
bi kurdî tije bike. 

Zarok TV, bi 
mebesta destpêka 
weşana xwe pey- 
amekê belav 
kir. Di peyamê 
de tê gotin ku 
Zarok TV ji alî 
kesên ku di warê 
weşangeriya tele- 
vizyonê de pispor 

û şarezane ve bi xebatên dûvûdirêj ji bo 
weşanê hatiye amadekirin û aramanca wê 
ew e ku hem zarokên kurd hînî kurdî bike 
da ku ji asîmilasyonê re bibe asteng hem jî ji 
bo ku zarok demên xwe bi kêf û coş derbas 
bikin, derfetan biafirîne. Di peyamê de ev 
têne gotin: “Zarok TV, bi bernameyên xwe 
yên dîtbarî û hînker, hewl dide ku zarok bib- 
in xwedî feraseteke lêpirsîner û demên xwe 
yên ku bi asîmilebûnê têne xerckirin veg- 
uherîne demên bi kêf û coş û şarezabûnê.” 
Her wiha tê gotin ku wê di Zarok TV’yê de 
zarok cîhanê bi zimanê xwe yê dayikê kifş 
bikin, sir û razên gerdûnê hîn bibin û wê bi 
bikaranîna alavên navmalê hînî gelek beh- 
remendiyan bibin. Zarok TV, di weşana xwe 
ya testê de bi çend kartonfîlmên xwe yên 
wek; Şînok, Sifinc Bob, Gumball, Adventure 
Time bala zarokan kêşa bû lê belê ji ber ku 
her roj heman kartonfîlm dihatin weşandin 
zarok jê sar bûbûn. Piştî weşana asayî wê 
zarok dikaribin bi kartonfîlm û bernameyên 


nû û cuda demên xwe bi kurdî derbas bikin. 

‘Ez vê xizmetê ji bo siberoja kurdan 
dikim’ 

Di derbarê destpêka weşana asayî de 
xwediyê kanala Zarok TV Behçet Sevîm 
ji BasNûçe’yê re ragihand ku ew li gel 
kartonfîlman her wiha bernameyên wek 
‘Zarokistan’, ‘Dora Te ye’ û hin bernameyên 
din ku zarokên kurd çand, dîrok û erd- 
nîgariya xwe nas dikin, agahiyên felsefîk 
têdigihîjin û hînî hunerên destkariyê dibin 
jî amade dikin. Sevîm di derbarê armanca 
vekirina Zarok TV de wiha got: “Zarokên 
me di temenên xwe yên piçûk de, bi 
temaşekirna kartonfîlmên bi zimanê biyanî 
asîmile dibin, têne bişavtin. Armanca min 
a sereke ew e ku zarokên me ji zimane xwe 
dûr nekebin. Wek nimûne ez dixwazim 
qala zarokên xwe bikim: Du zarokên min 
hene. Di despêkê de min pir hewl da ku 
ez zarokên xwe ji kurdî dûr nexînim û ew 
hînî kurdî bikim. Lê belê li gel hemû 
hewldanên min jî, di nav demê de 
zarokên min ji zimanê dayîke dûr 
ketin. Mixabin sedema sereke 
ya vê rewşê temaşekirina kanal 
û kartonfîlmên van kanalên bi 
zimanê biyanî bû. Ev pirsgiri 
di dilê min de bû kul û ji ber 
vê yekê min her xwest ku ez 

kanaleke zarokan a bi 
kurdî vekin da ku ez 
karibim sûdekê 








“Li gel hemû zehmetiyan, me li Tirkiyeyê 
pêşengiya weşangeriya kurdî kir û îro me xwe 
gihande vê qonaxê ku em dikarin bi sê zaravayên 
kurdî weşana kanaleke zarokan a bi kurdî bikin” 


li zarokên gelê 
xwe bikim. Ez 
vêxizmetêji bo 
xizmeta siberoja 
kurdan dikim” 
Behçet Sevîm 
divêderbarê deji 
dayikên kurd daxwaz kir ku bila li malên 
xwe bi zarokên xwe re bi kurdî bipeyivin 
û kanala Zarok TV bi zarokên xwe bidine 
temaşekirin. 

Di destpêkê de RTÛK’ê pir zehmeti- 
yan derdixist 

Behçet Sevîm da zanîn ku wan sê sal 
berê bi vekirina Denge TV’yê dest bi 
karê weşangeriya televizyonê kirî ye û di 
destpêkê de ji ber rêzikên Lijneya Bilind a 
Radyo û Televizyonê(RTÛK) gellek zehm- 
etiyan kêşa ye; lewre şerta sereke ya rêzikên 
RTÛK’ê ew bûye ku divê di hemû cûreyên 
weşanên televizyonê de ew zimanê tirkî 
bidine hezkirin û li gel hemû zehmetiyan 
jî van dest ji karê weşana bi kurdî berneda 
ye. Sevîm got: “Li gel hemû zehmetiyan, me 
li Tirkiyeyê pêşengiya weşangeriya kurdî 
kir û îro me xwe gihande vê qonaxê ku em 
dikarin bi sê zaravayên kurdî weşana ka- 
naleke zarokan a bi kurdî bikin” Sevîm anî 


ziman ku di hemû karên nû û 
de zehmetî têne kêşanadin lê belê wan bi 
çavê ku karekî pîroz dikin li mijarê nihêrîne 
û ji ber vê yekê li karê xwe sist nebûne û 
hewl dane ku bi projeyên hin mezintir û 
berfirehtir karê xwe berdewam bikin. Sevim 
diyar kir ku karê televizyonkariya kurdî 
jixwe zehmet e, ji ber ku ew bi sê zaravayên 
kurdî weşanê dikin karê wan hin zehmettir 
dibe lê belê ew razî ne ku van zehmetiyan 
bikêşînin û armanca wan tenê ew e ku 
zarokên kurd asîmile nebin. Behçet sevîm 
iê kêşa ser weşana bi zazakî û got: “Li 
van zehmetiyan me zehmetiyeke mezin 
di warê zazakî de kêşa. Li Tirkiyeyê heta 
îro di warê zazakî de tu karên berbiçav 
nehatine kirin. Hem di peydakirina kesên 
ku dikaribin dûblaja zazakî bikin û hem jî di 
wergerên zazakî de me pir zehmetiyan kêşa. 
Lê belê dîsa jî em ji ya xwe nehatin xwarê 
û zor be jî me zazakî piştguh nekir û em ê 
li gel kurmancî û soranî bi zazakî jî weşanê 
bikin” 

Têkiliya me bi kanalên başûr re baş e 

Behçet Sevîm, her wiha da zanîn ku wek 
hemû kanalên ku bi kurdî weşanê dikin, 
di warê aborî de ew jî di nav bêderfetiyan 
de hewl didin ku karê xwe bimeşînin û 
bi ber van bêderfetiyan ew dixwazin ji 
tecrûbeyên kes û dezgehên ku di karê 
weşanê de şareza bûne sûd wergirin û bi vê 
mebestê têkiliyên xwe bi kanalên zarokan 
ên başûrî re digeşînin. Sevim diyar kir ku 


armanca wan ne aborî ye û ji ber vê yekê 
ew di warê aborî de zehmetiyan dikêşînin 
û ew ê bikêşinin jî. Sevîm diyar kir ku wan 
binesaziyeke baş a teknîkî saz kirî ye û di 
warê binesaziyê de pirsgirên wan tune ne. Li 
ser pirsa me ya ‘We çima di cejna Newrozê 
de dest bi weşanê kir?’ de jî Behçet Sevîm 
got: “Newroz rojeke dîrokî ye. Ji ber vê yekê, 
me jî xwest ku em di Newrozê de dest bi 
weşanê bikin. Newroz nîşaneya berxwedanê 
ye, mîzgînî ye. Me jî xwest ku em di roja 
cejna pîroz a kurdan, di Newrozê de dest bi 
weşana xwe bikin. 

Her çiqas li gel Zarok TV, sê kanalên 
din ên zarokan ên kurdî hebin jî, ji ber ku 
kanalên Pêlîstank TV, Zaro TV û Pepûle 
li ser peykên ku li bakur pir kêm têne 
şopandin weşanê dikin, zarokên kurd ên 
bakur nikarin van kanalan temaşe bikin û 
ji van sûd wergirin. Lê belê ji ber ku Zarok 
TV li ser peyka Turksatê weşana xwe dike 
û li bakur li hemû mal û avahiyan ev peyk 
tê şopandin, hemû malbatên bakurî wê 
dikaribin di malên xwe de Zarok TV bi 
zarokên xwe bidine temaşekirin. 

Kesên ku di lîsta kanalên wan de Zarok 
TV ne tomarkirî ye dikarin li ser van aga- 
hiyan Zarok TV di satalaytên xwe de tomar 
bikin û Zarok TV temaşe bikin. 

Peyk: Turksat 
Frekans: 12605 
Polarizasyon: Vertical 
Sembol: 27500 



























